title: Kenny Miller

text: Wolverhampton-sopimuksensa päätyttyä Miller siirtyi vapaalla siirrolla Celticin riveihin. Näin hänestä tuli yksi harvoista pelaajista, jotka ovat edustaneet molempia Glasgow'n suurseuroista. Celticissä pelaamissaan 33 sarjaottelussa hän onnistui maalinteossa seitsemän kertaa.


title: Kenny Miller

text: Vuonna 2007 Miller siirtyi Celticistä jälleen Englantiin, tällä kertaa juuri Valioliigaan nousseeseen Derby Countyyn. Derbyssä hän ei kuitenkaan menestynyt erityisen hyvin ja siirto takaisin Skotlantiin alkoi jo pian näyttää todennäköiseltä.


title: Kenny Miller

text: Kesäkuussa 2008 julkistettiin Millerin siirto Derbystä Rangersiin kahden miljoonan punnan siirtosummalla. Rangersissa hän on vakiinnuttanut paikkansa avauskokoonpanossa ja onnistunut myös maalinteossa tasaisella tahdilla.


title: Kenny Miller

text: Skotlannin maajoukkueessa Miller esiintyi ensimmäistä kertaa huhtikuussa 2001 ystävyysottelussa Puolaa vastaan. Seuraava maajoukkuekomennus tuli vasta vuonna 2003, mutta siitä eteenpäin Miller on kuulunut maajoukkueen vakiomiehistöön. Hän on pelannut kaikkiaan 69 maaottelua ja tehnyt niissä 18 maalia.


title: Jericho (täsmennyssivu)

text: Jericho, Jeriko tai Jerico voi tarkoittaa monia eri asioita:


title: Kaksikamarijärjestelmä

text: Kaksikamarijärjestelmä eli bikameralismi tarkoittaa hallintotapaa, jossa lakia säätävä elin (parlamentti) on jaettu kahteen itsenäiseen osaan eli kamariin, joita yleensä kutsutaan nimillä alahuone ja ylähuone. Kaksikamarisuus tarkoittaa usein (joskaan ei kaikissa tapauksissa) sitä, että lakien ja muiden päätösten on tultava hyväksytyiksi erikseen molemmissa kamareissa tullakseen voimaan. Joissain tapauksissa toisen kamarin valta on rajallisempi kuin toisen.


title: Kaksikamarijärjestelmä

text: Kaksikamarinen parlamentti on käytössä niin Yhdysvalloissa kuin suurimmassa osassa Euroopan maita. Ylähuoneen olemassaoloa perustellaan sillä, että se ehkäisee "enemmistön diktatuurin" luomalla erilaisille ryhmille monia pääsyteitä poliittiseen järjestelmään.


title: Kaksikamarijärjestelmä

text: Liittovaltioissa kaksikamarinen parlamentti linkittyy myös maan federalistisen järjestelmän kanssa. Muun muassa Yhdysvalloissa, Australiassa ja Meksikossa jokainen osavaltio saa ylähuoneeseen saman määrän edustajia. Tällä varmistetaan, että myös pienten osavaltioiden ääni kuuluu ja edut huomioidaan päätöksenteossa. Joissain liittovaltioissa, kuten Saksassa, ylähuoneen edustajat ovat osavaltioiden parlamenttien nimittämiä ja täten vastuullisia niille. Näin oli alun perin myös Yhdysvalloissa, kunnes perustuslain 17. lisäys teki senaattoreista vaaleilla valittavia.


title: Kaksikamarijärjestelmä

text: Suomen eduskunta on aina ollut yksikamarinen, ja muissakin Pohjoismaissa on nykyään yksikamariset parlamentit. Esimerkiksi Ruotsin valtiopäivät oli vuoteen 1971 asti kaksikamarinen.


title: Sleeping with the Past

text: Sleeping with the Past on Elton Johnin kahdeskymmenestoinen studioalbumi, joka julkaistiin vuonna 1989.


title: Sleeping with the Past

text: Kaikki kappaleet kirjoittanut Elton John ja Bernie Taupin.


title: Wobbler

text: Wobbler on Norjan Hønefossista kotoisin oleva yhtye, joka soittaa progressiivista rockia. Yhtyeeltä on tähän mennessä ilmestynyt kolme albumia, "Hinterland", "Afterglow" sekä "Rites at Dawn". Wobbler on ilmoittanut asettaneensa tavoitteekseen luoda samanlaisia musiikillisia vaikutelmia kuin 70-luvun progressiivinen rock loi aikanaan. Vaikutteita onkin saatu sellaisilta tuon ajan yhtyeiltä kuin King Crimson, Gentle Giant, Emerson, Lake & Palmer, Yes ja Genesis. 70-luvun tuntua tuo osaltaan monenlaiset vanhat kosketinsoittimet, kuten mellotron, hammond-urut ja moog-syntetisaattori, joita käytetään paljon Wobblerin musiikissa. Kappaleet ovat myös usein pitkiä ja moniosaisia sisältäen useita instrumentaaliosuuksia.


title: Wobbler

text: Wobbler perustettiin vuoden 1999 keväällä Norjan maaseudulla Hønefossissa. Seuraavien kuukausien aikana kehiteltiin ideoita tulevasta demosta ja albumista. Yhtye kuitenkin päätyi jo vuonna 2001 tauolle, joka kesti vuoteen 2003 asti. Silloin yhtye viimein äänitti demonsa ja latasi ne Internetiin kuunneltaviksi. Levy-yhtiö The Laser's Edge löysi demot ja solmi levytyssopimuksen yhtyeen kanssa.


title: Wobbler

text: Wobbler aloitti debyyttialbuminsa "Hinterland"in äänitykset. Yhtye teki itselleen säännön, että mitään MIDI-laitteita ei saanut käyttää ja ainoastaan ennen vuotta 1975 valmistetut soittimet olivat sallittuja. Äänitykset kestivät kahdeksan kuukautta ja albumi julkaistiin heinäkuussa 2005 yhtyeen keikalla NEARfestillä.


title: Wobbler

text: Seuraava albumi "Afterglow" julkaistiin huhtikuussa 2009 Termo Recordsin kautta, joka on Wobblerin kosketinsoittajan Lars Fredrik Frøislien osittain omistama levy-yhtiö. Levylle sisällytettiin uudelleennauhoitus kahdesta demosta sekä kolme vanhaa kappaletta, jotka yhtye oli säveltänyt jo vuonna 1999.


title: Wobbler

text: Wobbler palasi jälleen studioon 17. toukokuuta 2009. Äänityksien kulkua pystyi seuraamaan YouTube-palvelun kautta, jonne yhtye lisäsi videoita äänitysprosessista. Albumi julkaistiin viimein 16. toukokuuta 2011 nimellä "Rites at Dawn", jälleen Termo Recordsin kautta.


title: Major League Baseball -kausi 2008

text: Major League Baseball -kausi 2008 alkoi 25. maaliskuuta Tokiossa, Japanissa Boston Red Soxin voitolla Oakland Athleticsista Tokyo Domessa 6–5 (kymmenennessä vuoroparissa) kahden ottelun sarjan ensimmäisessä kamppailussa.


title: Major League Baseball -kausi 2008

text: Runkosarja päättyi 30. syyskuuta ylimääräiseen otteluun Chicago White Soxin ja Minnesota Twinsin välillä. Tuolla ottelulla ratkaistiin American Leaguen keskilohkon voitto ja paikka post seasonissa, Kotijoukkue Chicago voitti tiukan ottelun juoksuin 1–0. Runkosarjan paras joukkue oli Los Angeles Angels of Anaheim, joka voitti 100 ottelua 162:sta. National Leaguessa paras oli Chicago Cubs 97 voitolla.


title: Major League Baseball -kausi 2008

text: Mestaruusotteluihin selvisivät lopulta Philadelphia Phillies ja Tampa Bay Rays. Mestaruus ratkesi 29. lokakuuta Philadelphian 4–3-kotivoittoon finaalisarjan viidennessä kamppailussa. Ottelu oli aloitettu jo kaksi päivää aikaisemmin, mutta se jouduttiin keskeyttämään sateen takia kuudennessa vuoroparissa tilanteessa 2–2.


title: Brasilianlehtinapsija

text: Brasilianlehtinapsija ("Phyllomyias fasciatus") on Etelä-Amerikassa tavattava tyranneihin kuuluva varpuslintu.


title: Brasilianlehtinapsija

text: Kooltaan brasilianlehtinapsija on 11–12 cm. Selästään lintu on oliivinvihreä ja siivet ja pyrstö ovat ruskeammat. Naama on väriltään harmahtava. Vatsastaan brasilianlehtinapsija on väriltään keltainen. "P. f. brevirostris" -alalaji on hieman muita alalajeja suurikokoisempi ja päästään harmaampi ja vatsastaan vaaleampi. Laji muistuttaa ulkonäöltään huomattavasti lehtinapsijaa ("Phyllomyias burmeisteri"), mutta on väritykseltään sitä kirkkaampi ja pyrstö on hieman pidempi.


title: Brasilianlehtinapsija

text: Brasilianlehtinapsijan levinneisyysalue ulottuu Brasilian itärannikolta maan keskiosiin, Bolivian koilliskärkeen, Paraguayn itäosiin ja Koillis-Argentiinaan. Laji saattaa olla paikoitellen muuttolintu, mutta pitkiä matkoja sen ei ole todettu muuttavan. Linnun elinympäristöä ovat kosteiden metsien latvuskerrokset ja metsien reunamaat. Brasilian keskiosissa lajia tavataan erityisesti galleriametsistä. Ravintonsa laji hankkii pareittain tai sekaparvissa. Brasilianlehtinapsijan elinympäristöt sijaitsevat yleensä alle 1 800 metrin korkeudella merenpinnasta.


title: Kuhmon vaakuna

text: Kuhmon vaakuna on Kuhmon kaupungin tunnus, jonka aihe kuvaa seudun erämaaluontoa.


title: Kuhmon vaakuna

text: Vaakunan selitys kuuluu ”mustassa kentässä kolme kultaista kuusta asetettuina 2 + 1”. Vaakunan on suunnitellut Olof Eriksson, ja Kuhmon kunnanvaltuusto hyväksyi sen kokouksessaan 21. joulukuuta 1951. Sisäasiainministeriö vahvisti vaakunan käyttöön 1. maaliskuuta 1952.


title: National League

text: National League of Professional Baseball Clubs, joka tunnetaan yksinkertaisesti nimellä National League (NL), on vanhempi kahdesta liigasta, jotka muodostavat nykyisen Major League Baseball -sarjasysteemin, ja maailman vanhin edelleen olemassa oleva ammattilaisten urheiluliiga. Toinen liiga Major League Baseballissa on American League.


title: National League

text: Liigojen mestarit ovat vuodesta 1903 kohdanneet World Seriesissä, niin sanotussa ammattilaisten maailmanmestaruusottelussa. Mestaruusottelu on jäänyt pelaamatta vain kaksi kertaa – vuonna 1904 boikotin ja 1994 pelaajien lakon takia.


title: National League

text: National League -joukkueet ovat voittaneet 48 ja hävinneet 66 kaikkiaan 114:stä World Series -sarjasta vuosina 1903–2018. Los Angeles Dodgers on National Leaguen hallitseva mestari voitettuaan "pennantin" 2017 ja 2018. New York/San Francisco Giantsilla ja Dodgersilla on eniten National Leaguen mestaruuksia, molemmilla 23, kun taas St. Louis Cardinals on National Leaguen joukkueista se, jolla on eniten World Series voittoja – kauden 2014 jälkeen 11.


title: National League

text: National League pelattiin vuoteen 1968 yhtenä sarjana, jonka voittaja oli suoraan liigamestari ja selvisi World Seriesiin. Vuonna 1969 liiga jaettiin kahteen divisioonaan, itään ja länteen, joiden voittajat ratkaisivat mestaruuden ottelusarjassa. Vuodesta 1994 lähtien on divisioonia ollut kolme, ja näiden voittajien lisäksi myös paras "lohkokakkonen" on päässyt mukaan pudotuspeleihin niin sanotulla villillä kortilla.


title: National League

text: Vuoteen 1875 toiminut National Association of Professional Base Ball Players oli vaarallisen heikko. Yhdistys kärsi auktoriteetin puutteesta valtaseuroja kohtaan, otteluohjelman valvomattomuudesta, epävakaista jäsenistä, yhden joukkueen ylivoimaisuudesta ja erittäin alhaisista pääsymaksuista, joka ei kannustanut seuroja noudattamaan liigan sääntöjä.


title: National League

text: William Hulbert, chicagolainen liikemies ja Chicago White Stockings -seuran virkailija, lähestyi useita NA-seuroja suunnitelmineen keskusjohtoisemmasta liigasta. Lisäksi viittä hänen tähtipelaajaansa uhkasi karkottaminen NAPBBP:stä, koska Hulbert oli allekirjoittanut heidät seuraansa kyseenalaisin keinoin, joten Hulbertille oli oman edun mukaista luoda oma liiga. Kun St. Louis oli rekrytoitu, neljä läntistä seuraa kokoontuivat Louisvillessä, Kentuckyssa, tammikuussa 1876. Kun Hulbert oli puhunut neljälle muulle seuralle New Yorkissa 2. helmikuuta 1876, National League perustettiin kahdeksan perustajajäsenen voimin. Perustajajäsenet olivat: National Leaguen muodostuminen merkitsi loppua NA:lle, jäljelle jääneet seurat lopetettiin tai ne jatkoivat amatöörisarjoissa. Ainoa vahva seura joka jäi liigan ulkopuolelle vuonna 1876 oli Philadelphian toinen joukkue, jonka kutsumanimenä oli joko White Stockings tai Phillies.


title: National League

text: Uuden liigan toimivalta testattiin ensimmäisen kauden jälkeen. Athletic ja Mutuals kieltäytyivät tekemästä pelimatkoja länteen loppukaudesta ja mieluummin pelasivat paikallisia ei-liiga joukkueita vastaan. Hulbert reagoi seurojen uhmaan erottamalla ne, joka ei ainoastaan järkyttänyt baseball seuraajia (New York ja Philadelphia oli kaksi väkirikkainta kaupunkia liigassa), vaan teki samalla selväksi seuroille, että liigan otteluohjelman noudattaminen on rehellisen kilpailun kulmakivi, josta ei tingitä.


title: National League

text: National League toimi kuuden seuran voimin kausina 1877 ja 1878. Seuraavien vuosien aikana eri ryhmiä liittyi ja poistui liigasta. Vuoteen 1880 mennessä kuusi kahdeksasta perustajajäsenestä oli lopettanut. Kaksi jäljelle jäänyttä alkuperäistä National League seuraa, jotka toimivat edelleenkin ovat Atlanta Braves ja Chicago Cubs. Ensimmäisen kerran liiga jatkoi täsmälleen samalla jäsenistöllä siirryttäessä kaudesta 1881 kauteen 1882. Tällöin edustettuna olivat seuraavat kahdeksan kaupunkia: Chicago, Detroit, Cleveland, Buffalo, Troy (lähellä Albanya), Worcester, Boston, ja Providence.


title: National League

text: NL kohtasi ensimmäisen vahvan kilpailijan, kun American Association alkoi pelata vuonna 1882. AA pelasi kaupungeissa, joissa NL:llä ei ollut joukkuetta, tarjosi sunnuntai-pelejä ja alkoholijuomia paikallislakien salliessa, ja myi halvempia lippuja kaikkialla (25 senttiä verrattuna NL:n standardin 50 senttiä, mojova summa monille 1882).


title: National League

text: National League ja American Association pelasivat aikansa World Series -versiota seitsemän kertaa kymmenen rinnakkaiselokautensa aikana. Nämä kilpailut olivat epäjärjestäytyneempiä kuin modernin sarjan, kestäen kolmesta jopa viiteentoista otteluun, kaksi kertaa (1885 ja 1890) päättyi sarja tasatilanteeseen. NL voitti neljä kertaa ja AA vain kerran, vuonna 1886.


title: National League

text: Alkaen Pittsburgh Piratesista vuonna 1887, National League alkoi ryöstää American Associationin seuroja korvatakseen lopettaneiden seurojen aiheuttamaa vajausta. Tämä heikensi AA:n vakautta.


title: National League

text: Union Association perustettiin vuonna 1884 ja se lopetti toimintansa ensimmäisen kauden jälkeen, sen liigamestari St. Louis Maroons liittyi NL:ään. Players Leaguen perusti Brotherhood of Professional Base-Ball Players, urheilun ensimmäinen pelaajien liitto, joka ei ollut saanut NL:ta muuttamaan työkäytäntöjä kuten palkkakattoa ja varausmenetelmää, joka sitoi pelaajaa ryhmäänsä loputtomiin. NL kärsi monia tähtipelaajien menetyksiä Players Leagueen, mutta PL kaatui yhden kauden jälkeen.


title: National League

text: Kauden 1891 jälkeen AA lakkautettiin ja yhdistettiin National Leagueen, joka tunnettiin laillisesti ensi vuosikymmenellä nimellä "National League and American Association". Seurat, jotka tunnetaan nykyisin nimillä Cincinnati Reds, Los Angeles Dodgers (alun perin Brooklyn) ja Pittsburgh Pirates (sekä edesmennyt Cleveland Spiders) olivat siirtyneet NL:en jo ennen vuotta 1892. Sulautumisen yhteydessä NL:en siirtyvät St. Louis Browns (nykyisin tunnetaan nimellä St. Louis Cardinals), sekä kolme muuta joukkuetta, jotka eivät selvinneet 1900-luvulle saakka. Kaksi muuta joukkuetta, jotka liittyivät ennen vuotta 1892 ja pelaavat vieläkin liigassa ovat Philadelphia Phillies ja San Francisco Giants (alun perin New York), jotka molemmat liittyivät vuonna 1883.


title: National League

text: National Leaguesta tuli 12-joukkueen sarja, jolla oli monopoliasema 1890-luvun loppupuolella. Liigassa syntyi lukuisia sisäisiä ristiriitoja, ei vähiten suunnitelmasta tukea joitakin omistajia (muiden katkerasti vastustaessa) muodostaa "trusti", jolla olisi yhteinen omistusoikeus kaikkiin kahteentoista joukkueeseen. NL käytti monopoliasemaansa pakottaakseen 2.400 dollaria rajan vuosittaisiin pelaajapalkkoihin vuonna 1894.


title: National League

text: Oltuaan kahdeksan kautta 12 joukkueen liiga, NL supistui takaisin kahdeksaan joukkueeseen ja kaudella 1900 poistuivat sen joukkueet Baltimoressa, Clevelandissa, Louisvillessä ja Washingtonissa. Tämä tarjosi mahdollisuuden kilpailuun. Kolme näistä kaupungeista sai paikan uudessa American Leaguessa (AL, entinen Western League), joka aloitti toimintansa vuonna 1900 National Leaguen luvalla, joka piti American Leaguea vähempiarvoisena liigana. AL kieltäytyi uudistamasta kansallista sopimusta, kun se päättyi, ja 28. tammikuuta 1901 AL virallisesti ilmoitti olevansa toinen suuri liiga (Major League) National Leaguen ohessa. Vuoteen 1903, nousukas AL oli perustanut uusia joukkueita National Leaguen kaupungeissa: Boston, Chicago, New York, Philadelphia ja St. Louis. Vain Cincinnati Redsillä ja Pittsburgh Piratesilla ei ollut AL joukkuetta markkinoillaan.


title: National League

text: Aluksi National League kieltäytyi tunnustamasta uutta liigaa, mutta todellisuudessa paljon osaamista ja rahaa oli valutettu uuteen liigaan. Kahden vuoden katkeran väittelyn jälkeen uusi versio kansallisesta sopimuksesta allekirjoitettiin vuonna 1903. Tämä merkitsi sitä, että kumpikin liiga virallisesti hyväksyy toisen liigan tasavertaisena, kunnioittaa keskenään pelaajien sopimuksia, ja sopimusta pelata World Series.


title: National League

text: Major League Baseball oli joutua radikaalin uudelleenjärjestelyn kouriin marraskuussa 1920. Tyytymättöminä American League puheenjohtajaan ja Kansallisen toimikunnan johtajaan Ban Johnsoniin, NL:n omistajat hajottivat liigan 8. marraskuuta aloittaen neuvottelut MLB:n uudelleenorganisoinnista Black Sox Skandaalin seurauksena. Samalla kolme Johnsonille vihamielistä AL joukkuetta (Boston Red Sox, Chicago White Sox, ja New York Yankees) vetäytyi American Leaguesta ja liittyi kahdeksaan National Leaguen joukkueeseen muodostaen uuden National Leaguen. 12. joukkue olisi se, joka viidestä Johnsonille uskollisesta AL joukkueesta ensimmäisenä päättäisi liittyä, jos ei kukaan, niin joukkue olisi perustettu Detroitiin, joka oli ylivoimaisesti suurin yhden joukkueen kaupunki tuolloin. Neljä päivää myöhemmin, 12. marraskuuta, molemmat osapuolet tapasivat (ilman Johnsonia) ja päättivät palauttaa molemmat liigat ja korvata tehottoman Kansallisen toimikunnan komissaarilla. Komissaariksi valittiin liittovaltion tuomari Kenesaw Mountain Landis.


title: National League

text: National Leaguen joukkueet pysyivät samoina vuodesta 1900 aina kauteen 1952 saakka. Vuonna 1953 Braves muutti Bostonista Milwaukeen, vuonna 1966 he muuttivat jälleen - Atlantaan. Vuonna 1958 Brooklyn Dodgers ja New York Giants siirtyivät Los Angelesiin ja San Franciscoon, jolloin Major League Baseball esiintyi Yhdysvaltain länsirannikolla ensimmäistä kertaa.


title: National League

text: National League jäi kahdeksan joukkueen liigaksi yli 60 vuodeksi. Vuonna 1962 liiga joutui kilpailemaan Continental liigan kanssa ja kohtaamaan American Leaguen yksipuolisen laajennuksen 1960. NL:an lisättiin joukkueet New York Mets ja Houston Colt .45 s. "Colts" nimettiin Houston Astrosiksi kolme vuotta myöhemmin. Vuonna 1969 liigaan lisättiin vielä San Diego Padres ja Montreal Expos (nykyisin Washington Nationals), jolloin liigasta tuli 12-joukkueinen ensimmäistä kertaa vuoden 1899 jälkeen. Vuonna 1993 liiga laajeni 14-joukkueiseksi lisäämällä Colorado Rockies ja Florida Marlins. Vuonna 1998 Arizona Diamondbacksistä tuli liigan viidestoista seura, ja Milwaukee Brewers siirtyi American Leaguesta National Leagueen tehden National Leaguesta 16-joukkueen sarjan, jota se oli kauteen 2013 saakka. Siirto tehtiin siksi, että molempiin liigoihin haluttiin parillinen määrä joukkueita, joka sopii paremmin otteluohjelmaan. Kaudelle 2013 Houston Astros siirrettiin NL:sta AL:an, jolloin kummassakin liigassa on nykyisin 15 joukkuetta.


title: National League

text: Vuonna 1969 seurauksena laajentumisesta, National League, jossa ensimmäiset 93 vuotta joukkueet olivat kilpailleet yhtenä ryhmittymänä, organisoitiin kahdeksi kuuden joukkueen divisioonaksi, joiden voittajat kohtasivat National League Championship Seriesissä oikeudesta edetä World Seriesiin.


title: National League

text: Vuonna 1994 liiga jaettiin jälleen uudelleen, nyt kolmeen maantieteelliseen divisioonaan. Kolmas postseason-kierros lisättiin samanaikaisesti: kolmen divisioonan mestarit sekä villi kortti -joukkue (paras lohkossaan toiseksi sijoittunut joukkue) kohtasivat nyt National League Division Seriesissä. Koska pelaajien lakko kuitenkin keskeytti sarjan 1994, systeemi otettiin käyttöön ensimmäisen kerran seuraavalla kaudella.


title: National League

text: Pitäen itseään enemmän "perinteisenä" tai "puhtaana" liigana, National League ei ole koskaan ottanut käyttöön designated hitter -sääntöä, joka hyväksyttiin American Leaguessa vuonna 1973. Teoriassa tämä tarkoittaa, että pelinjohtajan rooli on suurempi National Leaguessa. Kaiken kaikkiaan NL:ssä syntyy vähemmän juoksuja, koska syöttäjän on myös lyötävä vuorollaan.


title: National League

text: Ensimmäiset 96 vuotta National League -joukkueet kohtasivat American League -kollegojensa kanssa vain näytöspeleissä tai World Seriesissä, mutta vuodesta 1997 runkosarjan yhteydessä on pelattu niin sanottuja Interleague-pelejä. Interleague-peleistä sovittaessa päätettiin, että American Leaguen designated hitter -sääntöä käytetään vain peleissä, joissa American League -joukkue on kotijoukkue.


title: National League

text: 1990-luvulla American Leaguen ja National Leaguen presidentin virat lopetettiin. Lisäksi kaikki tuomarit olivat yhteiset MLB:n valvonnassa. Tämän jälkeen liigoja ei erota toisistaan mikään muu kuin designated-hitter sääntö ja perinteet.


title: National League

text: Kauden 2014 jälkeen Giants on voittanut eniten NL mestaruuksia (23), perässä Dodgers (21, sekä yksi AA viiri) ja Cardinals (19 plus 4 AA viiriä). Cardinals on voittanut eniten World Series -mestaruuksia (11) sen jälkeen Giants (7), Dodgers (6), Pirates (5) ja Reds (5). St. Louis omistaa myös kunnian olla ainoa AA seura, joka on voittanut NL seuran 1800-luvun World Seriesissä.


title: National League

text: merkinnät


title: National League

text: Vuodesta 1969, jolloin National League jaettiin useampaan divisioonaan, liigamestaruus on ratkennut postseasonilla erillisellä loppuottelusarjalla, jonka voittaja etenee World Seriesiin.


title: Pitkärannan kaivos

text: Pitkärannan kupari- ja rautakaivos sijaitsi Impilahdella Laatokan Karjalassa ja se oli toiminnassa 1772–1920. Kaivos tuotti kuparin ohella myös tinaa, rautaa ja hopeaa. Malmia louhittiin toiminta-aikana yhteensä 1,11 miljoonaa tonnia. Malmin pitoisuus olivat 1,50% kuparia, 0,10% tinaa, 40% rautaa ja hopeaa 40 grammaa tonnissa malmia.


title: Pitkärannan kaivos

text: Pitkärannan kaivoksen omistajat olivat Pietarista ja myös kaivoksen tuottama kupari ja rauta vietiin Pietariin. Kuljetuksia helpotti se että Pitkärannan kaivokset sijaitsivat Laatokan rannan tuntumassa. Pitkärannan kaivokselle rakennettiin 1898 Suomen ensimmäinen korkeajännitelinja sähkön siirtoa varten.


title: Pitkärannan kaivos

text: Pitkärannassa on kaivettu kuparia jo 1772. Vuonna 1810 aluetta tutki venäläinen vuorivirkamies, Saksista kotoisin ollut Anton Furman joka mielestä kuitenkin kupariesiintymän louhiminen ei ollut kannattavaa. Vuosina 1814–1820 pietarilainen ylityömestari Tšabotarev teki perustamnsa yhtiön nimiin alueella valtauksia ja koekaivauksia. Tämä toiminta päättyi 1820 yhtiön varojen loppumiseen.


title: Pitkärannan kaivos

text: Vuonna 1832 kaivoksen valtauskirjat ja privilegiot siirtyivät venäläiselle suurtilanomistaja ja kollegineuvos Vsevolod Omeljanoville. Hän hankki kaivoksen johtajaksi Saksista kotoisin olleen Gustaf Fredrik Albrectin ja kaivoksella työskenteli myös muita saksilaisia Kaivosmiehiä. Pääosa työvoimasta oli kuitenkin Omeljanovin Venäjältä tuottamia maaorjia. Omeljanov ei saanut kaivosta menestymään ja hän kuoli kaivokseen omaisuutensa menettäneenä 1846. Albrecht erosi Omeljanovin palveluksesta 1839 ja hän teki seuraavana vuonna omia valtauksia Pitkärannan alueella. Hän hankki myös privilegiot valtauksilleen mutta joutui varojen loputtua myymään ne 1842 Pietarissa ja Haminassa yritystoimintaa harjoittaneelle Henrik Kleelle. Klee hankki palvelukseensa kaivosmiehiä Ruotsin Falunista.


title: Pitkärannan kaivos

text: Omeljanovin perikunta möi kaivoksen ja Pyhän Mitrovanin ruukin "Pitkärannan kupari- ja tinakaivosyhtiölle" jonka omisti viisi pietarilaista liikemiestä. He ostivat myös Kleeltä tämän omistamat valtaukset ja "Aleksandra-ruukin". Kaivoksta kehitettiin nyt voimalla erityisesti paroni Moritz von Ungern-Stenbergin johtajakaudella 1851–1859. Kaivosmiehiä värvättiin Sillbölen rautakaivokselta sekä myös mahdollisesti Saksista. Kuparin vuosituotanto vaihteli 100–150 tonnin välillä vuosina 1854–1862 kun se aikaisemmin oli ollut vain noin 5 tonnia vuodessa.


title: Pitkärannan kaivos

text: Pitkäranta-yhtiöksi nimensä 1857 muuttanut kaivosyhtiö vaihtoi sittemmin omistajaa ja yhtiö joutui 1860-luvulla taloudellisiin vaikeuksiin kehnon johtamisen, pääoman puutteen ja kaivoksen rakennuksia tuhonneen tulipalon vuoksi. Ruukki ja kaivos myytiin 1867 pakkohuutokaupassa ja ne päätyivät lopulta vanhan yhtion viimeisen johtajan veljelle, ranskalaiselle Antoine Joffriaudille. Joffriaud ei kyennyt kehittämään ruukkia ja myös kaivoksen kuparin tuotanto hiipui lähes olemattomiin. Vuonna 1875 kaivosyhtiö siirtyi pietarilaiselle pankkiiriliike "E. M. Meyer & Co":lle.


title: Pitkärannan kaivos

text: Pitkärannassa sijainnut "Lupikon rautakaivos" oli saanut alkunsa 1856 tehdystä valtauksesta ja eri omistajavaihdoksien jälkeen se oli siirtynyt Pietarissa asuneelle Ludvig Nobelille joka vuokrasi kaivoksen 1888 E. M. Meyer & Co.:lle.


title: Pitkärannan kaivos

text: Kaivoksen hiljaiselo jatkui vielä joitain vuosia mutta 1879 uusi omistaja palkkasi vuori-intendentti Hjalmar Furuhjelmin (1828-1886) toteuttamaan kaivoksen uudistusohjelmaa. Kaivoksen johtajaksi valittiin saksalainen Otto Gottlob Trüstedt. Kaivoksella käynnistettiin mittava rakennus- ja uudistusohjelma ja sinne saapui myös Furuhjelmin Ruotsin Falunista palkkaamia kaivosmiehiä. Malmin louhinnassa alettiin käyttää dynamiittia ja kaivoksen pumppu- ja nostokoneistot muutettiin konevoimalla käyviksi. Malmin louhintaa kehitettiin suunnitelmalliseksi eikä enää pyritty vain ryöstölouhimaan parhaita paikkoja. Malmin etsinnässä otettiin käyttöön magnetometriset menetelmät ja timanttiporaus. Kuparin tuotanto nousi vuoden 1880 10 tonnista 215 tonniin vuonna 1886 ja vuonna 1890 tuotanto oli jo lähes 300 tonnia. Pitkärannan kaivos tuotti myös erityisesti 1880-luvulla ja 1890-luvun alussa jonkin verran tinaa (5–10 % kuparin määrästä) ja pieniä määriä hopeaa.


title: Pitkärannan kaivos

text: 1890-luvun alussa kuparin maailmanmarkkinahinnan puolittuminen hiljensi kaivostoimintaa ja Pitkärannan ruukin toiminnan painopistettä alettiin siirtää kuparin tuotannosta punamullan valmistukseen ja lasiteollisuuteen. Pitkärantaan oli perustettu 1889 lasitehdas jonka päätuotteena olivat pullot ja päämarkkina-alueena Pietari. Monet Pitkärannan tehtaan lasinpuhaltajat olivat venäjänsaksalaisia. Kaivoksen tuottamia sivutuotteita hyödyntäneet sulfaatti- ja punamultatehtaat oli perustettu taas 1880-luvun lopulla.


title: Pitkärannan kaivos

text: Pitkärannan kaivoksen kuparintuotanto oli huipussaan 412 tonnia vuonna 1891, mutta vuosituotanto alkoi siitä alentua niin että se oli vuonna 1898 enää 253 tonnia ja vuosisadan vaiheessa 219 tonnia. Monet kaivokselle töihin tulleet ruotsalaiset palasivat näihin aikoihin kotimaahansa. Kaivoksen ja ruukin johtajaksi tuli 1890 Trüstedtin vävy Gustaf Gröndal.


title: Pitkärannan kaivos

text: Pitkärannan raudan tuotantoa haittasi se että malmi sisälsi vain 20–25% rautaa. Kaivoksen johtajana toiminut Gröndal kehitti 1890-luvulla rikastusmenetelmän jolla siitä saatiin 60-65-prosenttista. Neljän kilometrin päähän kaivoksesta Ristiojalle valmistui 1897 sähkömagneettinen rikastuslaitos joka sai tarvitsemansa sähkön läheisen Uuksunjoen koskiin rakennetuista Uuksun, Kivenkulman ja Jukakosken voimalaitoksista. Sähkö johdettiin 7 800 voltin jännitteellä 1898 valmistunutta 7,5 kilometrin pituista voimalinjaa pitkin Ristiojalle ja Lupikon kaivokselle. Voimansiirtolinja oli ensimmäinen laatuaan Suomessa. Ristiojan laitos sijaitsi Laatokan rannalla ja rikaste voitiin kuljettaa vesitse Pietariin.


title: Pitkärannan kaivos

text: E. M. Meyer & Co luopui Pitkärannasta 1895 ja se siirtyi pietarilaisten sijoittajien omistamalle "Pitkäranta Koppar & Tennverk" -yhtiölle josta muodotettiin 1896 "Bergverks Aktiebolaget Lagoda" niminen yhtiö. Pitkärannan tuotanto alkoi painottua nyt rautamalmin tuottamiseen ja Ristiojan rikastuslaitoksen ohella yhtiöllä oli Pietarissa koksimasuuni raudan valmistusta varten. Pitkärannan raudan vuosituotanto vaihteli vuosina 1897-1903 kymmenen tuhannen ja viidentoista tuhannen tonnin välillä. Suurimmillaan se oli 17 855 tonnia vuonna 1899.


title: Pitkärannan kaivos

text: Vuonna 1899 kaivoksen osti pietarilainen "Aleksandrovskin teräsvalimo" joka toivoi saavansa Pitkärannasta rautamalmia tuotantolaitoksilleen. Uusi omistaja lopetti lasitehtaan ja punamultatehtaan 1899 halutessaan keskittää toiminnan rautamalmin tuottamiseen. Vuonna 1902 valmistui Pitkärantaan uusi rikastuslaitos mutta jo seuraavana vuonna "Aleksandrovski osakeyhtiö" teki konkurssin ja yhtiön omaisuus siirtyi Venäjän valtionpankin haltuun. Pitkärannassa oli sattunut näihin aikoihin suuri tulipalo ja kun pankki ei saanut myöskään kaivostoimintaa uudelleen liikkeelle, päättyi Pitkärannan kaivoksen toiminta 1904.


title: Pitkärannan kaivos

text: Pitkärannan kaivos ja siihen liittyvät teollisuuslaitokset siirtyivät 1916 norjalaisen Christopher Diesenin omistamalle Oy Diesen Wood Company Ab:lle. Diesen osti Pitkärannan ennen kaikkea siksi että kaupan mukana tuli 3 000 hehtaarin metsäomaisuus. Jatkossa Pitkärannassa harjoitettiin metsäteollisuutta ja Diesen Wood perusti sinne selluloosatehtaan. Rautamalmin tuotanto oli käynnissä Lupikon kaivoksessa vielä 1918–1920 jolloin sitä tuotettiin yhteensä yli 4 000 tonnia.


title: Pitkärannan kaivos

text: Pitkärannan kaivosta 1880-luvuilla johtaneen Otto Gottlob Trüstedtin poika Otto Trüstedt (1866–1929) oli vuori-insinööri, joka oli etsimässä Outokummun malmiesiintymää 1908–1910 ja myöhemmin hän osallistui Outokummun kaivoksen perustamiseen. Otto Trüstedt julkaisi 1907 myös tutkimuksen Pitkärannan kaivoksen historiasta nimellä "Die Erzlagerstätten von Pitkäranta am Lagoda-See".


title: Välimäen kaivos

text: Välimäen rautakaivos toimi Impilahdella Laatokan Karjalassa 1889–1910. Kaivoksesta louhittiin sen toiminta-aikana noin 348 000 tonnia malmia. Malmin pitoisuudet olivat 32,5% rautaa ja 5,5% titaania. Kaivoksen omisti pietarilainen "Putilovin" monialayritys ja kaivosyhteisössä asui 650 asukasta vuonna 1897.


title: Välimäen kaivos

text: Kaivoksen tuotantohuippu osui vuosille 1900–1902 jolloin malmia louhittiin joka vuosi yli 40 000 tonnia ja raudan tuotanto vaihteli 12 500 ja 15 000 tonnin välillä.


title: Välimäen kaivos

text: Vuonna 1899 valmistui Läskelän vesivoimalasta Välimäen kaivokselle kulkeva 8 kilometriä pitkä voimalinja. Tämä linja oli toinen laatuaan Suomessa Pitkärannan kaivokselle edellisenä vuonna valmistuneen sähkölinjan jälkeen.


title: Pintavesimuodostuma

text: Pintavesimuodostuma () on maanpinnalla virtaavan tai varastoituneena olevan veden muodostama alue. Se on pintavesien merkittävä osakokonaisuus. Nimitys on peräisin vuonna 2000 annetusta Euroopan Unionin vesipolitiikan puitedirektiivistä (2000/60/EY). Pintavesimuodostumia ovat esimerkiksi järvi, tekoallas, joki, kanava, puro tai näiden osa, jokisuun vaihettumisalue tai rannikkovesien osa, kuten laguuni. Merta ei pidetä pintavesimuodostumana. Nimitystä ei pidä sekoittaa vesistöön tai vesistöalueeseen. Pintavesimuodostuman lähikäsite on pohjavesimuodostuma.


title: Kylmäkosken kaivos

text: Kylmäkosken nikkeli-kuparikaivos sijaitsi Taipaleen kylässä Kylmäkoskella Pirkanmaalla ja se oli toiminnassa 1971–1974. Malmia louhittiin toiminta-aikana 0,69 miljoonaa tonnia. Malmin pitoisuudet olivat 0,36% nikkeliä ja 0,27% kuparia. Kaivoksen malmimineraaleja olivat magneettikiisu, pentlandiitti, kuparikiisu ja kubaniitti. Kaivoksen omisti Outokumpu Oy.


title: Kylmäkosken kaivos

text: Malmista saatiin esimmäinen viite 1961 kansannäytteen perusteella ja itse esiintymä löytyi 1962.


title: Laforey-luokka

text:
Laforey-luokka oli Britannian Kuninkaallisen laivaston hävittäjäluokka, johon kuului 22 alusta. Luokka nimettiin uudelleen lokakuussa 1913 L-luokaksi ja alusten nimet vaihdettiin alkamaan L-kirjaimella, ensimmäisenä luokkana Kuninkaallisessa laivastossa. Alukset palvelivat ensimmäisessä maailmansodassa, jolloin kolme aluksista tuhoutui. Jäljelle jääneet myytiin romutettavaksi pian sodan päätyttyä.
Laforey-luokka pohjautui Acasta-luokan hävittäjässä "HMS Fortunessa" kokeiltuihin muutoksiin, joita olivat hieman pidennetty kapeampi runko sekä klipperikeula. "HMS Laurelissa", "HMS Libertyssä", "HMS Larkissa", "HMS Landrailissa" ja "HMS Linnetissä" oli kaksi ja muissa luokan aluksissa kolme samanmittaista savuhormia. Keskimmäinen hormi oli paksuin.


title: Laforey-luokka

text: Alusten aseistusta oli lisätty savuhormien takaisten torpedoputkien lukumäärän tuplautuessa. Putkien väliin oli rakennettu pieni tasanne valonheittimelle. Tykistöaseistus oli sama kuin Acasta-luokassa, mutta tykkien sijaintia oli muutettu. Tykit olivat keulakannella, savuhormien välissä ja takakannella.


title: Laforey-luokka

text: Voimanlähteenä olivat parannellut Parsonsin tai Brown-Curtisin höyryturbiinit, jotka oli kytketty kahteen akseliin. Luokan aluksista tilattiin kaksikymmentä vuosien 1913–1914 laivasto-ohjelmassa ja kaksi vuoden 1914 hätäohjelmassa.


title: Laukunkankaan kaivos

text: Laukunkankaan nikkeli-kuparikaivos sijaitsi Enonkoskella ja se oli toiminnassa 1984–1994. Malmia louhittiin toiminta-aikana 6,66 miljoonaa tonnia. Malmin pitoisuudet olivat 0,76% nikkeliä ja 0,22% kuparia. Kaivoksen malmimineraaleja olivat kuparikiisu, magneettikiisu ja pentlandiitti. Laukunkankaalta tehtiin ensimmäinen malmilöydös jo 1969 mutta pääesiintymä löytyi vasta 1980. Kaivoksen omisti Outokumpu Oy.


title: Laukunkankaan kaivos

text: Laukunkankaan kaivoksen maakerroksella peitetyillä läjitysalueilla on noin 6,6 miljoonaa tonnia rikastushiekkaa. Tänne on sijoitettu myös Hälvälän ja Telkkälän kaivosten tuottamat rikastushiekat.


title: Telkkälän kaivos

text: Telkkälän nikkeli-kuparikaivos sijaitsi Taipalsaaressa ja se oli toiminnassa kahdessa vaiheessa 1969–1970 ja 1988–1992. Malmia louhittiin toiminta-aikana 0,61 miljoonaa tonnia. Malmin pitoisuudet olivat 1,29% nikkeliä ja 0,33% kuparia. Kaivoksen omisti Outokumpu Oy.


title: Hälvälän kaivos

text: Hälvälän nikkeli-kuparikaivos sijaitsi Kerimäellä ja se oli toiminnassa 1988–1992. Malmia louhittiin toiminta-aikana 0,25 miljoonaa tonnia. Malmin pitoisuudet olivat 1,41% nikkeliä ja 0,35% kuparia. Kaivoksen omisti Outokumpu Oy.


title: Öljyväkirehu

text: Öljyväkirehu on proteiinia sisältävää, eläinten ruokintaan käytettävää väkirehua, jota saadaan öljykasvien siemenistä. Väkirehuksi nimitetään rehua, jossa on paljon energiaa painoyksikköä kohti. Öljyväkirehuja saadaan kasviöljypuristamoiden ja -uuttamoiden sivutuotteina. Maailman käytetyin öljyväkirehu on soijarouhe, jota tuodaan Suomeenkin ulkomailta. Suomessa kasvatetuista viljoista valmistetaan rypsi- ja rapsirouhetta. Öljyväkirehuja saadaan myös maapähkinän, pellavan, puuvillan ja auringonkukan siemenistä.


title: Night Is the New Day

text: Night Is the New Day on Katatonian kahdeksas studioalbumi, joka julkaistiin 2. marraskuuta 2009. Se äänitettiin ja miksattiin suurilta osin Tukholmassa Ghost Ward Studiolla, mutta rummut nauhoitettiin Studio Megassa Varbergissa. Ruotsin CD-versioissa sekä vinyyleissä on mukana myös yksi bonusraita. Albumi uudelleenjulkaistiin erikoispainoksena Yhdysvalloissa 2010. Pakkaus sisälsi myös 20 sivuisen kirjan ja bonuskappaleen. Yhtye kuvasi musiikkivideot kappaleista ”The Longest Year” ja ”Day and Then the Shade”.


title: Night Is the New Day

text: Albumi nousi Suomen virallisen listan sijalle 8.


title: Night Is the New Day

text: Kaikki kappaleet säveltänyt ja sanoittanut Jonas Renkse, ellei toisin mainittu.


title: Hällinmäen kaivos

text: Hällinmäen kuparikaivos sijaitsi Virtasalmella Savossa ja se oli toiminnassa 1966–1984. Malmia louhittiin toiminta-aikana 4,18 miljoonaa tonnia. Malmi sisälsi keskimäärin 0,78% kuparia. Kaivoksen malmimineraaleja olivat kuparikiisu ja magneettikiisu.


title: Hällinmäen kaivos

text: Hällinmäen kaivos toimi 1966–1972 avolouhoksena ja 1972–1983 malmia louhittiin maan alla. Kaivoksen rikastushiekka-alue on nykyisin peitetty maalla ja siellä kasvaa heinikkoa. Kaivoksen avolouhos on täyttynyt vedellä.


title: Hällinmäen kaivos

text: Entisen kaivosalueen osti sora-alan yrittäjä Pasi Häkkinen. Vuonna 1986 Häkkinen, Antti Puranen, Jari Kaplas, FHRA sekä Kiihdytysurheilun Ajajayhdistys perustivat "Motopark Oy":n joka rakensi kaivoksen entiselle jätealueelle aluksi kiihdytysradan joka laajennettiin myöhemmin 3 515 metrin pituiseksi Motopark Raceway-moottoriradaksi. Radan lakkauttamista on vaadittu sen meluhaittojen vuoksi ja radan käyttöpäiviä on rajoitettu sille myönnetyssä ympäristöluvassa.


title: Hammaslahden kaivos

text: Hammaslahden kuparikaivos sijaitsi Pyhäselän Hammaslahdessa Pohjois-Karjalassa ja se oli toiminnassa 1973–1986. Kaivos tuotti kuparin ohella myös sinkkiä. Malmia louhittiin toiminta-aikana 5,59 miljoonaa tonnia. Malmin pitoisuudet olivat 1,11 % kuparia ja 1,26 % sinkkiä. Kaivoksen malmimineraaleja olivat magneettikiisu, kuparikiisu ja pyriitti sekä sinkkivälke.


title: Hammaslahden kaivos

text: Kaivos toimi avolouhoksena 1973–1976 ja maan alla louhintaa jatkettiin 1976–1986.


title: M-luokka

text: M-luokka voi tarkoittaa:


title: M-luokka

text:
Asevoimissa:
MYhdysvaltain laivasto


title: National League (täsmennyssivu)

text: National league () voi tarkoittaa seuraavia urheilukilpailuja:


title: Malmbergin kaivos

text: Malmbergin rautakaivos toimi Kiskossa Varsinais-Suomessa vuosina 1670–1866. Kaivoksesta louhittiin yhteensä 15 070 tonnia rautamalmia jonka rautapitoisuus oli keskimäärin 24% ja parhaimmillaan noin 40%.


title: Malmbergin kaivos

text: Kaivos sijaitsi Pyymäessä Määrjärven pohjoisrannalla ja sen tuottamaa rautamalmia käytti viiden kilometrin päässä sijainnut Antskogin ruukki. Koska Malmbergin malmi oli kupari- ja rikkipitoista siitä valmistettu rauta oli kuumahaurasta ja niinpä ruukki hankki valtaosan rautamalmistaan Ruotsista ja Malmbergin malmia käytettiin vain lisänä. 1800-luvulla menetelmät kehittyivät niin että myös Malmbergin malmista saatiin kelvollista rautaa.


title: Malmbergin kaivos

text: Malmi louhittiin aluksi kuumentamalla kalliota avotulella ja sitten jäähdyttämällä kuumennut kivi nopeasti vedellä. 1800-luvun alussa siirryttiin käyttämään mustaruutia kiven räjäytyksiin. Malmbergin alueella oli seitsemän kaivoskuilua joista syvimmät "Långa grufvan" ja "Lilla grufvan" ulottuivat 60 metrin syvyyteen. Malmi kuljetettiin talvella jäitse ja kesällä proomuilla kaivokselta Antskogin ruukille.


title: Malmbergin kaivos

text: Kaivos suljettiin kannattamattomana 1866 kun rautamalmin tuontitullin poisto teki kotimaisen vuorimalmin kilpailukyvyttömäksi ruotsalaisen malmin kanssa. Kaivosalueen rakennukset hävisivät vähitellen ja kaivoskuilut täyttyivät vedellä. Viimeiset pysyvät asukkaat lähtivät Malmbergin alueelta 1950-luvulla ja lähistön pelloille istutettiin kuusia. Vuonna 1992 Fiskarsin omistama entinen kaivosalue saneerattiin hakkaamalla alueelle kasvanut puusto pois.


title: Uskelan kirkko

text: Uskelan kirkko on Salon seurakunnan kirkko Uskelassa Salossa. Kirkko sijaitsee korkealla mäellä paikalla, jossa vuoteen 1830 oli keskiaikainen Salon kappelikirkko, joka tuolloin purettiin uuden kirkon rakennusaineiksi. Vuonna 1832 valmistuneen kivirakenteisen kirkon on suunnitellut oman aikansa kuuluisin suomalainen arkkitehti Carl Ludvig Engel. Tyypiltään kirkko on yksilaivainen pitkäkirkko, johon liittyvät asehuone ja sakaristo. Länsipäädyssä oleva torni on rakennettu vuonna 1860.


title: Uskelan kirkko

text: Museovirasto on vuonna 2009 määritellyt Uskelan kirkon ja siihen liittyvän Lukkarinmäen esikaupunkiasutuksen yhdeksi Suomen valtakunnallisesti merkittävistä rakennetuista kulttuuriympäristöistä.


title: Georg Rydman

text: Johan Georg (Joija) Rydman (7. heinäkuuta 1880 Oulu – 5. syyskuuta 1940 Tampere) oli suomalainen asemapäällikkö ja kirjailija.


title: Georg Rydman

text: Rydmanin vanhemmat olivat kruununvouti August Johan Rydman ja Ida Maria Sandberg. Georg Rydman toimi vuosina 1900–1903 kirjanpitäjänä Nobelin yhtiöitten konttorissa Bakussa. Hän kertoi näiden vuosien kokemuksistaan kahdessa kirjassaan. Suomeen palattuaan Rydman meni valtion rautateitten palvelukseen ja kohosi myöhemmin asemapäälliköksi.


title: Vesimuodostuma

text: Vesimuodostuma on tavallisesti maanpinnan painanteeseen kerääntyneen veden muodostama, selvästi erottuva kokonaisuus. Vesimuodostumia ovat esimerkiksi meri, laguuni, järvi, lampi, joki ja puro, mutta myös pohjavedet ovat vesimuodostumia. Nimitystä käyttää muun muassa Euroopan Unionin vesipolitiikan puitedirektiivi (2000/60/EY). Vesimuodostuman vesi voi siis olla varastoitunutta tai virtaavaa. Keinotekoisella vesimuodostumalla puitedirektiivi tarkoittaa ihmisen rakentamaa pintavesimuodostumaa.


title: Vesimuodostuma

text: Vesimuodostuma on paljon kattavampi nimitys kuin vesistö. Vuoden 1961 vesilain mukaan vesistö on avopintainen sisävesialue, jossa on luonnon muovaamia tai ihmisen tekemiä osia. Laissa on toisaalta pitkä luettelo niistä veteen liittyvistä kohteista, joita ei pidetä vesistönä tai sen osana. Sellaisia ovat oja, noro (pieni puro tai kostea notko), lähde, vesisäiliö, tekolammikko, kaivo tai muu vedenottamo. Vesistön osana ei myöskään pidetä vesiuomaa, jossa ei jatkuvasti virtaa vettä eikä tulvankaan aikana ole riittävästi vettä veneilyä tai uittoa varten. Tällaisessa vesiuomassa eivät kalatkaan juuri pysty liikkumaan. Vesilaissa vesistönä ei siten pidetä merta tai pohjavesimuodostumaa.


title: Vesimuodostuma

text: Vesialueeksi vesilaki määrittelee alueen, joka muutoin kuin tilapäisesti on veden peittämä.


title: Vapauspuolue

text: Vapauspuolue on useiden poliittisten puolueiden nimi:


title: Ryökäsvesi-Liekune

text: Ryökäsvesi ja Liekune ovat samassa pinnantasossa olevia järviä Hirvensalmella. Niitä yhdistää kaksi salmea, Hirvensalmi ja Haukonsalmi.


title: Ryökäsvesi-Liekune

text: Ryökäsvesi ja Liekune ovat kumpikin kirkasvetisiä, vähähumuksisia ja rehevyystasoltaan karuja.


title: Ryökäsvesi-Liekune

text: Liekuneeseen laskee pohjoisesta Puula Suonsalmen kautta. Liekune puolestaan laskee Kissakosken kautta Vahvajärveen. Ryökäsveteen laskee pieni Kankaistenlampi sekä pieniä ojia ja puroja pelloilta, soilta ja metsistä.


title: The Serpentine Offering

text: The Serpentine Offering on norjalaisen sinfonisen black metal -yhtyeen Dimmu Borgirin kolmas single, joka on julkaista vuonna 2007. Singlen Euroopan versio sisältää instrumentaaliversion kappaleesta "The Serpentine Offering", kun taas Pohjois-Amerikan versiossa on instrumentaaliversio kappaleesta "The Heretic Hammer".


title: Smithinsalmi

text:
Smithinsalmi (, ) on Grönlannin ja Kanadan pohjoisimman saaren, Ellesmerensaaren, välissä sijaitseva salmi. Salmi on leveydeltään 48–72 kilometriä, ja on pohjoissuunnassa noin 88 kilometriä pitkä. Se on osa Naresinsalmea ja yhdistyy etelässä Baffininlahteen ja pohjoisessa Kanen altaaseen. Naresinsalmi on puolestaan Kansainvälisen hydrografisen järjestön (IHO) (1953) merialueiden rajalinjausten mukaan Baffininlahden pohjoisosan nimitys.
William Baffin löysi salmen vuonna 1616 ja nimesi sen alun perin Sir Thomas Smithin salmeksi arktisten tutkimusretkien puolestapuhujan ja rahoittajan, englantilaisen diplomaatin Sir Thomas Smythen (Smith; 1558–1625) mukaan. Vasta 1800-luvun puolivälissä tutkimusretkikunnat saavuttivat tätä pohjoisempia merialueita. John Rossin vuoden 1818 tutkimusmatkan jälkeen salmen nimi sai nykyisen, lyhyemmän muotonsa.


title: Smithinsalmi

text: Arkeologisen aineiston perusteella uskotaan, että ensimmäiset asukkaat saapuivat Grönlantiin noin 5 000 vuotta sitten Kanadasta Smithin salmen yli. Noin 1 200 eaa. vaelsi Thule-kansa Smithin salmen seutuville Alaskasta. Tämä väestö oli Grönlannin nykyasukkaiden esivanhempia.


title: The Sacrilegious Scorn

text: The Sacrilegious Scorn on Dimmu Borgirin neljäs single, joka on julkaistu albumilta "In Sorte Diaboli".


title: ’Cause Moshing Is Good Fun

text: ’Cause Moshing Is Good Fun on Dry Kill Logicin Hinge-nimellä julkaisema EP-levy, joka julkaistiin vuonna 1997 yhtyeen oman tuotantoyhtiön Psychodrama Recordsin kautta.


title: Gateways

text: Gateways on norjalaisen sinfonisen black metal -yhtyeen Dimmu Borgirin viides single, joka on julkaistu vuonna 2010. Kappaleen ilmestyessä se julkaistiin 7" vinyylinä sekä oli ladattavissa iTunesin kautta.


title: Respawn Entertainment

text: Respawn Entertainment on vuonna perustettu yhdysvaltalainen pelitalo, jonka perustajat ovat Jason West ja Vince Zampella.


title: Respawn Entertainment

text:
West ja Zampella olivat aiemmin Call of Duty -sarjan tehneen Infinity Wardin johdossa, kunnes he riitaantuivat Activisionin kanssa ja Activision erotti heidät keväällä 2010.
He ja noin 38 Infinity Wardilta eronnutta työntekijää perustivat uuden pelitalon "Respawn Entertainmentin".


title: Respawn Entertainment

text: Yhtiö on kehittänyt "Titanfall" -pelin, jonka Electronic Arts on julkaissut 14.3.2014.


title: Respawn Entertainment

text: Jatko-osa "Titanfall 2" on julkaistu vuonna 2016.


title: Tramvia Blau

text: Tramvia Blau on raitiotie Barcelonan kaupungissa Espanjassa. Se kulkee Sarrià-Sant Gervasin alueella Barcelonan metron linjaan 7 kuuluvalta Avinguda Tibidabon metroasemalta Tibidabo-vuorelle nousevan Funicular del Tibidabon luokse. Raitiotietä liikennöi Transports Metropolitans de Barcelona, mutta se ei kuulu samaan lippujärjestelmään kaupungin metro- ja bussiliikenteen kanssa. Jo vuonna 1901 käyttöön otettu linja ei niinkään ole merkittävä osa kaupungin joukkoliikennettä, vaan Tramvia Blau on nykyisin pikemminkin museoraitiotie ja turistinähtävyys. Raitiotietä on uudistettu vuosina 1922 ja 1958.


title: Tramvia Blau

text: Raitiotien reitti kulkee mäkisellä alueella siten, että rinnettä ylöspäin menevillä vaunuilla on eri pysäkit kuin alamäkeen kulkevilla. Reitti on molempiin suuntiin noin 1,2 kilometriä pitkä ja raideleveys 1435 millimetriä.


title: Kennedyn kanaali

text: Kennedyn kanaali (, ) on Grönlannin sekä Kanadan pohjoisimman saaren Ellesmerensaaren välissä sijaitseva salmi. Se on osa saarten välistä pidempää Naresinsalmea ja yhdistyy etelässä Kanen altaaseen ja pohjoisessa Hall Basiniin. Salmi on noin 130 kilometriä pitkä ja 24–32 kilometriä leveä.


title: Kennedyn kanaali

text: Kanaalissa sijaitseva Hansinsaari on sekä Tanskan että Kanadan aluevaatimusten kohteena.


title: Yōko Shinozaki

text: Yōko Shinozaki (, s. 29. tammikuuta 1945) on japanilainen entinen lentopalloilija ja olympiavoittaja. Hän oli mukana maansa kultaa voittaneessa joukkueessa vuoden 1964 olympialaisissa sekä MM-kisoissa vuosina 1962 ja 1967.


title: Särkisalon kirkko

text: Särkisalon kirkko on Salon seurakunnan kirkko Särkisalossa Salossa. Vuonna 1760 valmistunut puurakenteinen kirkko on tyypiltään torniton, suorakaiteenmuotoinen pitkäkirkko, johon liittyvät sakaristo ja asehuone. Rakennuksen kaikissa osissa on jyrkkä satulakatto. Erillinen, puinen kellotapuli valmistui vuonna 1762.


title: Jacques Borlée

text: Jacques Borlée (s. 27. syyskuuta 1957 Kisangani, Kongon demokraattinen tasavalta) on belgialainen entinen yleisurheilija, joka kilpaili pikajuoksussa. Nykyisin hän valmentaa lapsiaan Jonathania, Keviniä, Dylania ja Oliviaa. Jacques osallistui olympialaisiin kerran, vuonna 1980. Tuolloin hän selvisi puolivälieriin saakka 400 metrin juoksussa. Borlée voitti arvokisoissa yhden mitalin, hopeaa 200 metriltä sisäratojen EM-kisoissa 1983. Hän voitti maansa mestaruuden yhteensä kahdeksan kertaa vuosina 1977–1984. Mestaruuksista kaksi tuli 100 metriltä, neljä 200 metriltä, yksi 400 metriltä ja yksi 400 metrin aitajuoksusta.


title: Kiikalan kirkko

text: Kiikalan kirkko on Salon seurakunnan kirkko Kiikalassa Salossa. Kirkko on Kiikalan seurakunnan kolmas ja se on rakennettu vuonna 1859. Puurakenteinen kirkko on tyyliltään uusgoottilainen pitkäkirkko. Kolminivelinen kellotapuli on vuodelta 1800. Nykyisen kirkon valmistuessa vuonna 1859 kellot siirrettiin siitä kirkon länsitorniin.


title: Muurlan kirkko

text:
Muurlan kirkko on Salon seurakunnan kirkko Muurlassa Salossa. Nykyinen kirkko rakennettiin vuonna 1835; sitä edeltänyt saarnahuone oli vuodelta 1741. Tyypiltään kirkko on suorakaiteen muotoinen, torniton puinen pitkäkirkko, jonka sivuilta ulkonevat matalammat kylkiäiset, sakaristo ja eteinen. Kaksinivelinen kellotapuli on vuodelta 1819.
Kirkon sankaripatsas on kuvanveistäjä Jussi Vikaisen pronssiveistos vuodelta 1954.


title: Walter McFadden

text: Walter McFadden, Jr. (s. 21. tammikuuta 1987 Hollywood, Florida) on yhdysvaltalainen amerikkalaisen jalkapallon pelaaja, pelipaikaltaan kulmapuolustaja. Hän pelaa nykyisin NFL-joukkue Oakland Raidersin riveissä.


title: Walter McFadden

text: Oakland Raiders varasi McFaddenin vuonna 2010 varausnumerolla 138. Tätä ennen hän pelasi Auburnin yliopiston joukkueessa.


title: Walter McFadden

text: McFaddenin vanhemmat ovat Ella ja Walter McFadden. Hänen nuorempi veljensä Bryant McFadden pelaa myös NFL:ssä.


title: Serie A:n kausi 2010–2011

text: Serie A:n kausi 2010–2011 oli järjestyksessään 79. jalkapallon Serie A -kausi. Se alkoi 29. elokuuta 2010 ja päättyi 22. toukokuuta 2011. Hallitsevana mestarina kauteen lähti Internazionale. AC Milan voitti mestaruuden 18:nnen kerran.


title: Mellilän kirkko

text: Mellilän kirkko on Loimaan seurakunnan kirkko Mellilässä Loimaalla. Kirkko on rakennettu vuosina 1824–1825. Tyypiltään kirkko on puinen, päätytornillinen ristikirkko. Alttaritaulun on maalannut Edwin Lydén vuonna 1912.


title: Mellilän kirkko

text: Mellilän kirkon sankaripatsas on kuvanveistäjä Jussi Vikaisen käsialaa vuodelta 1951.


title: Johann Grugger

text: Johann ”Hans” Grugger (s. 13. joulukuuta 1981) on itävaltalainen alppihiihtäjä. Hän edustaa WSV Bad Hofgastein -seuraa.


title: Johann Grugger

text: Ensimmäisen kerran hän kilpaili maailmancupissa Lake Louisen syöksylaskussa vuonna 2003. Samassa kisassa Grugger otti myös ensimmäiset pisteensä sijoittumalla seitsemänneksi. Maailmancupissa hän on sijoittunut yhdeksän kertaa kolmen parhaan joukkoon, joista voittoja hänellä on neljä. Bormion MM-kilpailuissa 2005 hän oli syöksylaskussa yhdeksäs.


title: Johann Grugger

text: Grugger loukkaantui vakavasti 20. tammikuuta 2011 Kitzbühelin Hahnenkammissa. Hän kaatui syöksylaskuharjoituksissa ja löi päänsä ja rintakehänsä rinteeseen ja menetti tajuntansa. Hänelle tehtiin välittömästi aivoleikkaus ja hänet vaivutettiin koomaan. Grugger heräsi koomasta 31. tammikuuta 2011.


title: James Stinson

text: James Stinson on australialainen metallimuusikko, joka on toiminut mm. yhtyeiden Dimmu Borgir ja The Kovenant kitaristina.


title: James Stinson

text: Hänen taiteilijanimensä Astennu on otettu egyptiläisen mytologian olennosta.


title: James Stinson

text: Lord Kaos


title: James Stinson

text: Dimmu Borgir


title: James Stinson

text: The Kovenant


title: James Stinson

text: Nocturnal Breed


title: James Stinson

text: Carpe Tenebrum


title: Teemu Metso

text: Teemu Metso (s. 23. elokuuta 1985 Oulu) on suomalainen entinen jääkiekkopuolustaja. Hän oli kahden suunnan puolustaja, jonka vahvuuksiin kuului laukaus, ylivoimapelaaminen ja johtajuus. Metso pelasi kaudella 2010–2011 Oulun Kärpissä 14 SM-liigaottelua tehden yhden syöttöpisteen ja keräten kymmenen jäähyminuuttia. Suurimman osan urastaan hän pelasi kuitenkin Mestiksessä ja Ruotsin alemmissa sarjoissa.


title: Teemu Metso

text: Metso oli Oulun Kärppien kasvatti. Hän teki lokakuussa 2005 kaksivuotisen sopimuksen heidän SM-liigajoukkueensa kanssa. Metso ei kuitenkaan tehnyt sopimuksensa aikana liigadebyyttiään. Kauden 2005–2006 hän pelasi kokonaan A-nuorissa, jotka voittivat SM-hopeaa keväällä 2006. Kauden 2006–2007 Metso puolestaan pelasi Mestistä Kajaanin Hokissa. Hän siirtyi joukkueeseen syyskuussa 2006 aluksi toistaiseksi voimassa olevalla sopimuksella. Metso pelasi joukkueessa kauden loppuun ja teki runkosarjan 42 ottelussa tehot 0+4=4. Hän voitti Mestiksen-mestaruuden keväällä 2007.


title: Teemu Metso

text: Kesäkuussa 2007 Metso teki sopimuksen Mikkelin Jukureiden kanssa. Hän voitti kauden 2007–2008 päätteeksi Mestis-pronssia ja teki jatkosopimuksen joukkueen kanssa huhtikuussa 2008. Kausi 2008–2009 oli Metsolle kolmas Mestiksessä, mutta hän teki ensimmäisen Mestis-maalinsa vasta silloin. Metsolla oli ennen Mestis-uransa avausmaalia takanaan 83 runkosarja- ja 16 playoff-ottelua. Hänen avausmaalinsa jäi kuitenkin kauden ainoaksi ja runkosarjassa syntyivät yhteensä tehot 1+5=6. Metson tehomerkintä +10 oli Jukureiden paras. Huhtikuussa 2009 hän teki taas vuoden mittaisen jatkosopimuksen Jukureiden kanssa. Vaikka Metso pelasi kaudella 2009–2010 vain 25 runkosarjaottelua, hän teki yhden kauden piste-ennätyksensä tehoilla 5+5=10.


title: Teemu Metso

text: Kaudeksi 2010–2011 Metso palasi Ouluun ja siirtyi Mestiksen nousijajoukkue Kiekko-Laserin riveihin. Hän nousi joukkueen varakapteeniksi. Metso teki SM-liigadebyyttinsä 23. syyskuuta 2010 Pelicansia vastaan. Hän keräsi debyyttiottelussaan kaksi jäähyminuuttia ja sai jääaikaa 13.47 minuuttia. Yhteensä Metso pelasi Kärpissä 14 runkosarjaottelua tehden yhden syöttöpisteen.


title: Teemu Metso

text: Metso teki keväällä 2011 vuoden sopimuksen Ruotsin I-divisioonassa pelanneen Asplöven HC:n kanssa. Joukkue ei noussut Kvalserienin päätteeksi HockeyAllsvenskaniin, mutta sai sarjapaikan kaudeksi 2013–2014, kun Borås HC joutui väistymään sarjasta taloudellisista syistä. Metso jatkoi joukkueessa myös Allsvenskanissa, mutta hänellä oli vaikeuksia saada peliaikaa. Asplöven myikin hänet tammikuussa 2013 sarjatasoa alemmas I-divisioonan Kiruna IF:ään. Saman vuoden elokuussa Metso kertoi Twitterissä lopettavansa pelaajauransa 27-vuotiaana.


title: Kicking Bird

text: Kicking Bird oli kiowa-intiaanien päällikkö. Hän nousi 1860-luvulla kiowien eri ryhmien ylimmäksi päälliköksi vuosikymmeniä virkaa hoitaneen Dohasanin kuoleman jälkeen. Kicking Bird tunnettiin lähinnä rauhanasioiden puolestapuhujana, ja hän jakoi ylipäällikön paikan yhdessä Lone-Wolfin kanssa, joka hoiti tehtävää sotapäällikön ominaisuudessa.


title: Kicking Bird

text: Kicking Bird ei ollut puhdasverinen kiowa. Hänen isoisänsä oli jo poikana siepattu heimoon ja adoptoitu kiowiin. Kicking Birdin omakielinen nimensä oli"Tené-angópte", ja hänet tunnettiin myös nimiellä Striking Eagle. Hän ansaitsi mainetta nuorena soturina, mutta siirtyi varttuneenpana hoitamaan yhä enemmän rauhanasioita kiowien ja liittovaltion hallituksen virkamiesten välillä.


title: Kicking Bird

text: Vuonna 1870 Kicking Birdin hyvät välit Yhdysvaltoihin aiheuttivat tyytymättömyyttä hänen kansassaan. Nuoret uhmakkaat soturit tuomitsivat hänet pelkuriksi. Näyttääkseen väitteet valheellisiksi Kicking Bird keräsi sadan soturin ryhmän ja haastoi Red riverin takana olevan linnakkeen sotilaat mukaan taisteluihin. Osoitettuaan kykynsä sodanjohtajana Kicking Bird sotureineen palasi takaisin reservaattiinsa . Myöhemmin hän hyvitti tätä tekoaan, ja pyrki rakentamaan uudelleen hyvät suhteet amerikkalaisiin.


title: Kicking Bird

text:
Vuonna 1874 käyty Red riverin sota jäi kiowien viimeiseksi suureksi kapinaksi Yhdysvaltoja vastaan. Kicking Bird onnistui vaikutusvaltansa avulla vetämään taisteluista pois osan kansastaan, osan jatkaessa sotatoimia Lone-Wofin ja "pahaksi päälliköksi" mainitun Maman-tin johtamina. Kun kiowat Lone-Wolfin johdolla antaituivat seuraavan vuoden helmikuussa, sai Kicking Bird Yhdysvalloilta suuren kunnian. Hänet valittiin Washingtonissa kaikkien kiowien ylipäälliköksi ja tässä ominaisuudessa Hän sai valita Floridaan Fort Marionin vankilaan lähtevät sotarikolliset. Niin Lone-Wolf kuin Maman-tikin kuuluivat tähän vankeuteen lähtevien listaan, jossa muutamien alipäälliköiden lisäksi oli edustettuna joitakin sotureita ja meksikolaisia vankeja. Hieman myöhemmin Kicking Bird ratsasti 26 kahlitun kiowa-vangin eteen.
Huhtikuun lopulla kahlittuna vankkureihin työnnetty ja noitamiehen yliluonnollisista kyvyistään tunnettu Maman-ti jätti Kicking Birdille pahaenteiset jäähyväiset: ""Et elä enää kauan. Tulet näkemään sen!"" Mamantin ennustus kävi toteen noin viikkoa myöhemmin, sillä
4. toukokuuta 1875 Kicking Bird lyyhistyi maahan juotuaan kupillisen kahvia. Lääkärintutkimuksessa hänen elimistöstään löytyi tappavaa myrkkyä, strykniiniä, mutta kiowat uskoivat, että Kicking Bird noiduttiin kuoliaaksi. Teon tekijänä pidettiin Maman-tia, joka kuoli muutama kuukausi tämän tapauksen jälkeen.


title: Yläneen kirkko

text: Yläneen kirkko on Pöytyän seurakunnan kirkko Yläneellä Pöytyällä. Vuonna 1782 valmistuneen kirkon on suunnitellut Mikael Piimänen. Tyypiltään se on puinen pitkäkirkko, jonka seinät ovat korkeat ja katto keskiaikaisten kirkkojen kattoja tyyliltään muistuttava jyrkkä paanukatto. Kellotapuli on kirkon yhteydessä sen läntisenä tornina. Tornin päätteenä oleva kellohuone on kahdeksankulmainen ja varustettu sipulikupolilla. Kirkon seinät on maalattu punamullalla.


title: Yläneen kirkko

text: Kirkko ja siihen liittyvät korkea kiviaita ja lehtevä kirkkotarha hallitsevat ympäröivää maisemaa. Vaikka kirkkosali on useaan otteeseen uudistettu, ulkoa kirkko on säilynyt rakennusajankohtansa asussa. Kirkosta muutaman sadan metrin päässä sijaitsee vuonna 1877 rakennettu pappila, jossa on asunut muun muassa kirjailija Martti Haavio.


title: Yläneen kirkko

text: Kirkosta, kirkkomaasta ja pappilasta rakennuksineen muodostuva kokonaisuus on Museoviraston vuonna 2009 julkistamassa inventoinnissa määritelty yhdeksi Suomen valtakunnallisesti merkittävistä rakennetuista kulttuuriympäristöistä.


title: Lee Ryan

text: Lee Ryan (s. 17. kesäkuuta 1983) on englantilainen laulaja-lauluntekijä, näyttelijä ja brittiläisen poikabändi Bluen jäsen.


title: Lee Ryan

text: Ryan syntyi Chathamissa, Kentin kreivikunnassa Englannissa. Hänen vanhempansa erosivat kun hän oli viisivuotias. Ryan asui enimmäkseen äitinsä, siskonsa Gemman ja isoäitinsä kanssa. Viisivuotiaana Ryanilla todettiin lukihäiriö. Hän kävi Chatham Grammar School for Boys –koulua, jonka jälkeen hän siirtyi taidekouluihin kuten Sylvia Young Theatre School ja Italia Conti Academy of Theatre Arts -kouluja.


title: Lee Ryan

text: Ryan on poikabändi Bluen jäsen. Elokuussa 2005 Blue hajosi Sir Elton Johnin ehdottamia soolouria varten. Bluen jäsenet palasivat yhteen 28. huhtikuuta 2009.


title: Lee Ryan

text: Ryan julkaisi ensimmäisen singlensä ”Army of Lovers” 18. heinäkuuta 2005. Hän julkaisi ensimmäisen albuminsa "Lee Ryan" 1. elokuuta 2005 ja saman vuoden lokakuussa hän julkaisi toisen singlensä ”Turn Your Car Around”. Tammikuussa 2006 Ryan julkaisi kolmannen singlensä ”When I Think of You”. Myöhemmin hän julkaisi vielä kaksi muuta kappaletta, joista ”Real Love” kuullaan elokuvan "Ice Age 2 - Jäätikkö sulaa" lopputeksteissä. Ryan myös lainasi äänensä hirvelle elokuvan brittiversiossa. ”How Do I” julkaistiin Ryanin Internet-sivulla hänen ohjaamansa videon muodossa.


title: Ratsastus kesäolympialaisissa 1932

text: Vuoden 1932 kesäolympialaisten ratsastus järjestettiin 10. elokuuta – 13. elokuuta 1932 Los Angelesissa, Yhdysvalloissa. Tämä oli kuudes kerta kun laji oli mukana olympialaisten ohjelmassa. Mukana oli 31 osanottajaa kuudesta eri maasta. Tapahtumia oli kuusi, joista yksi peruttiin, koska kyseiseen tapahtumaan ei osallistunut osallistujia.


title: Digital Living Network Alliance

text: Digital Living Network Alliance (DLNA) on voittoa tavoittelematon 250 jäsenen kauppajärjestö. Siihen kuuluu matkapuhelin-, viihde-elektroniikka- ja tietokonevalmistajia sekä sisältöpalveluiden tuottajia. Järjestön tavoitteena on yhteistyössä luoda kuluttajille helppokäyttöisiä tapoja jakaa digitaalisia valokuvia, videoita ja musiikkia. Toukokuussa 2010 yli 7 000 laitteelle oli myönnetty "DLNA Certified"-merkintä.


title: Digital Living Network Alliance

text: DLNA-merkinnällä varustettu laite toimii muiden vastaavalla merkinnällä varustettujen laitteiden kanssa. Tyypillinen käyttökohde on esimerkiksi kannettavassa laitteessa olevan sisällön toistaminen langattomasti WLAN-yhteyden kautta kotiverkkoon liitetyssä DLNA-tuetussa televisiossa.


title: King Features Syndicate

text: King Features Syndicate on yhdysvaltalainen lehdistösyndikaatti. Syndikaatti jakaa sanomalehtistrippejä, palapelejä, kolumneja ja pelejä 5 000 sanomalehdelle ympäri maailmaa. Yhtiön perustivat William Randolph Hearst ja Moses Koenigsberg vuonna 1915.


title: SA-3 (kytkin)

text: SA-3 on rautatiekalustossa käytettävä automaattikytkin. Kytkin pohjautuu amerikkalaiseen Willison-kytkimeen ja on yhteensopiva sen kanssa. Se otettiin käyttöön alun perin Neuvostoliitossa vuonna 1957. Kytkin onkin laajassa käytössä pääosin entisen Neuvostoliiton alueella. Myös Pohjoismaissa sekä Keski-Euroopassa kytkintä käytetään jonkin verran raskaissa tavarajunissa.


title: SA-3 (kytkin)

text: SA-3 -kytkimen etuna on sen hyvä vetovoiman kesto. Junapainot eivät käytännössä rajoita sen käyttöä. Matkustajaliikenteessä sen haittana kuitenkin on, että sen kytkentä ei ole välyksetön jolloin vaunujen välit jäävät löysiksi. Sillä on merkitystä matkustajamukavuuden kannalta.


title: SA-3 (kytkin)

text: Suomessa SA-3 -kytkimellä on 1990-luvulta alkaen varustettu pääasiassa vetokalusto. Vaunuissa käytetään ruuvikytkimiä, jotka mahdollistavat välyksettömän kytkennän. SA-3 on mahdollista kytkeä ruuvikytkimeen erityisen "ystävyyssiteen" avulla. Lisäksi Sr2-sarjan vetureissa on käytössä Unilink-kytkin, jossa on yhdistetty sekä SA-3- että ruuvikytkin.


title: Surrender (Cristal Snow’n kappale)

text: Surrender on Cristal Snow’n kappale ja neljäs single toukokuussa 2010 julkaistulta albumilta "God You Made Me Wicked". ”Surrender” on Cristal Snow’n, Jukka Kosusen, Heikki Liimataisen ja Jimi Constantinen käsialaa. Sen ovat tuottaneet Heikki Liimatainen ja Jukka Kosunen.


title: Surrender (Cristal Snow’n kappale)

text:
”Surrender” lähetettiin radioille lokakuussa 2010. NRJ:llä single otettiin lämpimpästi vastaan, ja se on viihtynyt myös Top10-toivelistalla.
Single julkaistaan digitaalisesti 15. marraskuuta 2010 ja fyysisesti viikolla 48/2010. EP-levy sisältää ”Surrenderin” lisäksi remixversiot ”Wickedistä”.


title: Surrender (Cristal Snow’n kappale)

text: Singlelle kuvattiin musiikkivideo 10. lokakuuta 2010. Musiikkivideo on zombiaiheinen, ja siinä tekee vauhdikkaan cameoroolin poplaulaja Kristiina Wheeler. Videolla vilahtaa myös muun muassa drag-artisti NikoLa sekä "Big Brother" -sarjan voittanut Sauli Koskinen. Video julkaistiin 29. lokakuuta 2010 suosikki.fi-sivustolla. Musiikkivideon kuvasi Cristalin ystävä Laura Haimila.


title: The Dead and Dreaming

text: The Dead and Dreaming on nu metal -yhtye Dry Kill Logicin toinen studioalbumi, joka julkaistiin 5. lokakuuta 2004. Maailmanlaajuisen version julkaisi SPV Records.


title: The Dead and Dreaming

text: Kaikki kappaleet säveltäneet Arcuri, Bozzi ja Rigano, ellei toisin mainittu.


title: The Golden Apples of the Sun

text: The Golden Apples of the Sun on Ray Bradburyn vuonna 1953 ilmestynyt novellikokoelma. Alkuperäinen laitos sisältää 22 novellia.


title: Vuorisara

text: Vuorisara ("Carex montana") on patjamaisia kasvustoja muodostava, Euroopassa kasvava sarakasvi. Suomesta laji on löydetty viimeksi 1800-luvulla.


title: Vuorisara

text: Vuorisara on mätästävä, lyhytrönsyinen ja kasvaa 5–30 cm korkeaksi. Sen varret ovat usein alaskaartuvia ja varsien tyvitupet tavallisesti viininpunaisia, myöhemmin säikeiksi hajoavia. Harmahtavanvihreät lehdet ovat 2 mm leveitä ja varren pituisia. Kuolleet lehdet säilyvät pitkään vaaleaksi kulottuneina. Alimman tähkän tukilehti on kalvomainen ja tupeton. Hedetähkä on tavallisesti perätön. Emitähkiä on 1–3 kappaletta ja ne ovat soikeita, 6–15 mm pitkiä ja lähekkäin. Tähkäsuomut ovat tylpähköjä, tumman punaruskeita, vain kapealti kalvolaitaisia ja kärkiosaltaan risalaitaisia. Pullakot ovat vihertävänruskeita, kapean päärynänmuotoisia, suonettomia ja tiheään lyhytkarvaisia, Pullakoiden suuodat ovat lyhyitä. Vuorisara kukkii kesäkuussa.


title: Vuorisara

text: Vuorisara muistuttaa läheisesti kanervisaraa ("C. ericetorum") ja virnasaraa ("C. pilulifera").


title: Vuorisara

text: Vuorisaraa tavataan Pyreneiltä itään läpi Keski- ja Itä-Euroopan Keski-Venäjälle saakka. Etelässä levinneisyysalue ulottuu Pohjois-Italiaan ja Balkanin niemimaalle, pohjoisessa Britteinsaarille, Tanskaan, Etelä-Ruotsiin ja Baltiaan. Lisäksi Tyynen meren rannikolla Mantsuriassa kasvaa lajin toista muotoa "C. montana" var. "manshuriensis". Suomessa vuorisaran tiedetään kasvaneen 1850-luvulla Ahvenanmaalla ainakin Hammarlandissa. Epävarmoja havaintoja on myös Turusta, viimeisin vuodelta 1883.


title: Vuorisara

text: Vuorisara kasvaa kuivilla rinneniityiilä, metsänreunoissa ja valoisissa lehtometsissä.


title: A Medicine for Melancholy

text: A Medicine for Melancholy on Ray Bradburyn vuonna 1959 ilmestynyt novellikokoelma.


title: Dark Carnival

text: Dark Carnival on Ray Bradburyn vuonna 1947 ilmestynyt ensimmäinen novellikokoelma. Kokoelman 27 novellista 15 julkaistiin myöhemmin kokoelmassa "Lokakuun maa", osin uudelleenkirjoitettuina.


title: Dark Carnival

text: "Lokakuun maa" -kokoelmassa julkaistiin novellit ”Jonon seuraava”, ”Luuranko”, ”Purkki”, ”Järvi”, ”Sanantuoja”, ”Pikku salamurhaaja”, ”Väkijoukko”, ”Vieteriukko”, ”Viikate”, ”Einar-setä”, ”Tuuli”, ”Yläkerran mies”, ”Oli kerran eukko”, ”Viemäri” ja ”Kotiinpaluu”.


title: Dark Carnival

text: "Varhaiset varjot" -kokoelmassa ovat ilmestyneet suomeksi novellit ”Hautakivi” (The Tombstone, 1945), ”Kuollut mies” (The Dead Man, 1945), ”Matkaaja” (The Traveler, 1946), ”Hymyileviä ihmisiä” (The Smiling People, 1946), ”Leikitään 'myrkkyä'” (Let's Play 'Poison', 1946), ”Yö” (The Night, 1946), ”Arkku” (The Coffin, 1947) ja ”Kuumeuni” (Fever Dream, 1948). Novelli ”Urakoitsija” (The Handler, 1947) on julkaistu suomeksi teoksessa "Outoja tarinoita 1".


title: 10cc (albumi)

text: 10cc on englantilaisen rockyhtye 10cc:n ensimmäinen albumi. Se äänitettiin Stockportissa Strawberry Studiolla, jonka osa-omistaja kitaristi Eric Stewart oli. Levy julkaistiin Jonathan Kingin omistamalla UK Records -levymerkillä heinäkuussa 1973. Albumi oli Britti-listan nro 36 syyskuussa 1973, listoilla yhteensä 5 viikkoa.


title: 10cc (albumi)

text: Levyltä löytyy mm. UK-ykköshitti "Rubber Bullets". Joissakin julkaistuissa LP/CD -versioissa on eri kappalejärjestys.


title: 10cc (albumi)

text: A-puoli


title: 10cc (albumi)

text: B-puoli


title: Varhaiset varjot

text: Varhaiset varjot on suomalainen valikoima Ray Bradburyn varhaisia kauhunovelleja muita vuosilta 1944–1951. Bradburyn kauhutarinoita ilmestyi 1940-luvulla etenkin "Weird Tales" -lehdessä. Bradbury kokosi näitä novelleja esikoisteokseensa "Dark Carnival", jonka julkaisi Arkham Housen vuonna 1947. Bradbury ei ole sallinut "Dark Carnivalista" uusintapainosta lukuun ottamatta yhtä rajoitetun painoksen erikoisjulkaisua, koska kirjoitti novellit osin uudelleen. Suurin osa "Dark Carnivalin" novelleista ilmestyi osin uudelleenkirjoitettuna kokoelmassa "Lokakuun maa" ja eräissä myöhemmissä alkukielisissä kokoelmissa.


title: Varhaiset varjot

text: "Varhaiset varjot" -kokoelman rikosnovellit "Vihani polttaa!" (1944) ja "Sokerikallo" (1948) ilmestyivät alkukielellä rikoslukemistoissa, minkä jälkeen ne on julkaistu kokoelmassa "A Memory of Murder" vuonna 1984. Novellin "Yö" (1946) Bradbury julkaisi osana vuonna 1957 ilmestynyttä romaania "Dandelion Wine".


title: Varhaiset varjot

text: "Varhaiset varjot" on toimittanut Markku Sadelehto ja kokoelman novellit ovat suomentaneet Sari Kallioinen ja Anita Puumalainen. Kirjan nimi on Bradburyn itsensä ehdottama. Teos ilmestyi WSOY:n Fan-sarjassa, jossa julkaistiin genrekirjallisuutta pehmeäkantisina niteinä. Toinen Bradburyn kokoelma sarjassa oli tieteisnovelleja sisältävä "Toiset taivaat".


title: National League Championship Series

text: National League Championship Series on ammattilaisbaseball-sarjan National Leaguen loppuottelusarja, joka on vuodesta 1969 lähtien ratkaissut ns. Liiga "pennantin" eli mestaruuden ja pääsyn World Seriesiin American Leaguen voittajaa vastaan. Aiemmin mestaruus ratkesi suoraan sarjaotteluiden perusteella. Vuoteen 1984 saakka voittaja ratkaistiin paras viidestä ja kaudesta 1985 lähtien paras seitsemästä -menetelmällä. Vuonna 1994 sarja jäi pelaamatta pelaajien lakon vuoksi.


title: National League Championship Series

text: Ensimmäisen kerran liigan mestaruusottelu järjestettiin jo 1892. Tällöin American Association oli sulautunut National Leagueen ja liigojen välinen World Series -sarja korvattiin kausipuolikkaiden voittajien välisellä loppuottelusarjalla. Boston Beaneaters voitti Cleveland Spidersin puhtaasti voitoin 5–0 ensimmäisen kamppailun päätyttyä 0–0-tasapeliin. Puolitetun kauden järjestelmästä päätettiin kuitenkin luopua jo seuraavalla kaudella. Myös kausilla 1876 (Championship of West), 1894–1897 (Temple Cup) ja 1900 (Chronicle-Telegraph Cup) NL:n kaksi parasta joukkuetta kohtasivat niin sanotussa "postseasonissa". Näitä ei kuitenkaan pidetä liigan mestaruusotteluina vaan erillisinä kilpailuina.


title: Pöytyän kirkko

text: Pöytyän kirkko on Pöytyän seurakunnan kirkko Pöytyällä Varsinais-Suomessa. Kirkon rakentaja oli Mikael Piimänen ja suunnittelija Carl Christoffer Gjörwell. Rakennus valmistui 1793.


title: Pöytyän kirkko

text: Pöytyän puukirkko on tyypiltään länsitornillinen pitkäkirkko. Sen täyskorkeat kylkiäiset avautuvat kirkkosaliin. Tornin yläosan Piimänen rakensi oman mallinsa mukaisena Gjörwellin suunnitelmista poiketen. Itäpäädyssä oleva sakaristo on muuta kirkkoa hieman leveämpi ja korkeampi, kuten myös tornin alla oleva osa.


title: Pöytyän kirkko

text: Kirkon valmistumisen aikaan pyhätöt oli tapana nimetä hallitsijan mukaan, Pöytyän kirkko omistettiin silloin vasta 14-vuotiaalle Kustaa IV Aadolfille. Tästä on muistotaulu kirkon ulkoseinässä pääoven yläpuolella.


title: Pöytyän kirkko

text: Kirkon sisätilojen tyyli on muuttunut huomattavasti. Vuonna 1825 kirkon ikkunoita suurennettiin. Sisätilat muuttuivat uusgoottilaisen tyylin mukaisiksi korjauksissa vuosina 1886–1888. Näitä niin sanotun nikkarityylin koristeita karsittiin raskaalla kädellä arkkitehti Toivo Paatelan suunnittelemassa korjauksessa, joka toteutettiin vuosina 1937–1938. Korjauksen yhteydessä kirkkoon saatiin sähkövalo ja keskuslämmitys. Viimeisin iso korjaus oli vuonna 1980, suunnittelijana oli arkkitehti Eero Raatikainen. Korjauksen myötä kirkko palautui sisäpuoleltaan takaisin uusgoottilaiseen tyyliin. Kirkossa on tilaa noin 750 henkilölle.


title: Pöytyän kirkko

text: Kaksiosainen Johan Zacharias Blackstadiuksen maalaama alttaritaulu on vuodelta 1849. Yläosa esittää Kristusta ristillä ja alaosa Pyhän ehtoollisen asettamista. Kirkon edellinen alttaritaulu kuvasi samoja aiheita, taulu myytiin Oripään seurakunnalle 1849.


title: Pöytyän kirkko

text: Kaikki kirkossa olleet urut ovat olleet Kangasalan urkutehtaan rakentamia. Ensimmäiset olivat vuodelta 1883 ja rakennettu Bror Axel Thulén kaudella. Toiset urut rakennettiin Martti Tulenheimon ollessa urkutehtaan johtajana. Nykyiset urut ovat viimeiset Kangasalan urkutehtaan rakentamat urut (valmistusnumero 1039), ne ovat vuodelta 1983 ja 21-äänikertaiset.


title: Pöytyän kirkko

text: Hautausmaa ympäröi kirkkoa joka puolelta. Sankarimuistomerkki on pöytyäläissyntyisen kuvanveistäjä Aarre Aaltosen työ, kuten myös kirkon edessä Vanhan Tampereentien puolella oleva "Raivaaja"-patsas, joka on pystytetty 1966. Pöytyälläkin pappina olleen Fredrik Gabriel Hedbergn muistokivi on kirkon seinustalla, toinen pöytyäläispappi Antti Lizelius sai muistokiven Kyröntien toiselle puolelle vanhan kirkkomaan aitauksen viereen.


title: Pöytyän kirkko

text: Kirkkoympäristöön liittyy vanha kirkkotarha nykyisen kirkon pohjoispuolella, Pöytyän keskiaikaisella kirkonpaikalla, missä aiemmin sijaitsi vuonna 1805 purettu keskiaikainen Pöytyän sakaristo. Vanhaa kirkkotarhaa ympäröi harvinainen katettu hirsiaita, jossa on kaksi pyramidikattoista porttirakennusta 1700-luvulta. Kirkon pohjoispuolella on entisen kirkkoherranpappilan kaksikerroksinen, uusklassistinen rakennus vuodelta 1802. Kirkonmäen kohteisiin kuuluu myös lainamakasiini 1700-luvulta sekä Aino Aallon Alvar Aallon toimistossa 1930-luvulla suunnittelema seurakuntatalo. Kokonaisuutena kirkosta ja sen ympäristöstä muodostuva Pöytyän kirkkoympäristö on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä.


title: Iván González

text: Iván González López (s. 15. helmikuuta 1988 Torremolinos, Espanja) on espanjalainen jalkapalloilija. Hän edustaa espanjalaista Real Madrid Castillaa ja on pelipaikaltaan laita- tai keskuspuolustaja.


title: Iván González

text: González on kotikaupunkinsa Málagan kasvatti. Ensiesiintymisensä edustusjoukkueessa hän teki 22. marraskuuta 2009 ottelussa Zaragozaa vastaan. Samaisessa ottelussa hän teki myös ensimmäisen maalinsa joukkueessa.


title: Iván González

text: Kauden 2009–2010 edetessä hän nousi joukkueensa puolustuspään luottopelaajaksi ja herätti kiinnostusta muun muassa Real Madridissa, Atlético Madridissa, Liverpoolissa ja Hull Cityssä.


title: The Machineries of Joy

text: The Machineries of Joy (1964) on Ray Bradburyn novellikokoelma.


NaN (Not a Number, suoraan suomennettuna ’ei-numero’, vakiintumaton suomennos ’epäluku’) on määrittelemätön numeroarvo jota käytetään esimerkiksi tietojenkäsittelyssä. NaN-lukujen käyttö on esitelty IEEE 754 -liukulukustandardissa.


Laskutoimituksia, joiden tuloksena on NaN:


title: Johdatus metafysiikkaan

text: Johdatus metafysiikkaan on Riku Jutin vuonna 2001 ilmestynyt metafysiikan oppikirja. Gaudeamuksen kustantama teos keskittyy ontologiaan eli niin sanottuun yleiseen metafysiikkaan. Muun muassa mielen filosofia, filosofinen kosmologia ja filosofinen teologia on rajattu pois.


title: Johdatus metafysiikkaan

text: Sami Pihlströmin mukaan etenkin logiikan alkeiden osaaminen auttaa teoksen ymmärtämisessä, koska Juti korostaa logiikan ja ontologian yhteyttä. Ontologian ja tietoteorian välinen suhde voi Pihlströmin mukaan olla keskeisempi kuin mitä Juti esittää. Ontologisen identiteetin eli samuuden käsitteen Juti kääntää 'tunnistettavuudeksi', mikä voi olla harhaanjohtavaa. Ontologisen realismin ja idealismin välisen vastakkainasettelun käsittely jää vähälle huomiolle.


title: Craig Thomson (jalkapallotuomari)

text: Craig Alexander Thomson (s. 20. kesäkuuta 1972 Paisley, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2003. Erotuomariuran ohella hän toimii asianajajana.


title: Craig Thomson (jalkapallotuomari)

text: Hän tuomitsi uransa ensimmäisen ottelun Skotlannin valioliigassa 12. toukokuuta 2002 St. Johnstonen ja Hibernianin välillä.


title: Craig Thomson (jalkapallotuomari)

text: Ensimmäisen kansainvälisen ottelunsa hän tuomitsi 18. kesäkuuta 2004. Siinä kohtasivat Pohjois-Irlanti ja Norja.


title: Freşa

text: Freşa on turkkilainen virvoitusjuomamerkki. Freşa-juomia valmistaa Çakırmelikoğlu Mineral Water Institutions, joka on perustettu 1997 Giresuniin. Päivittäinen tuotanto on noin 150 000 pulloa kahdessa tehtaassa Giresunissa ja Bursassa. Tuotteita viedään Eurooppaan, Pohjois-Amerikkaan ja Aasiaan.


title: Recep İvedik

text: Recep İvedik on vuonna 2008 ilmestynyt turkkilainen komediaelokuva. Elokuvan on ohjannut Togan Gökbakar ja pääosassa näyttelee Şahan Gökbakar. Recep İvedik on ollut Turkin katsotuimpia elokuvia, mutta Recep İvedik 3 oli myydyimpiä elokuvia Turkissa.


title: Recep İvedik

text: Recep İvedik on kaupungilla, kun huomaa miehen pudottavan lompakkonsa. Recep ottaa lompakon mukaansa ja menee kotiin. Kun Recep avaa television, hän näkee lompakon pudottaneen miehen. Mies on kuuluisan hotellin omistaja, ja Recep päättää viedä lompakon hänelle. Kun hän saapuu hotellille, hän näkee lapsuuden ihastuksensa. Hotellin omistaja tarjoaa Recepille lompakosta rahaa, mutta Recep haluaa vain huoneen hotellista, jotta hän pääsisi olemaan hänen lapsuuden ihastuksen kanssa.


title: Biaggio Quattrociocche

text: Biaggio Quattrociocche (24. elokuuta 1882 Giuliano di Roma, Italia - 16. heinäkuuta 1955 Los Angeles, Kalifornia, Yhdysvallat) oli italialais-amerikkalainen harmonikka-alan musiikkijulkaisija ja opettaja. Hän oli Yhdysvaltojen ensimmäinen painettua harmonikkamusiikkia julkaissut nuottikustantaja ja eräs ensimmäisistä yhdysvaltalaisista pianoharmonikansoiton opettajista vuonna 1907.


title: Biaggio Quattrociocche

text: Biaggio Quattrociocche syntyi Giuliano di Romassa Guiseppe Quattrociocchen ja Angela Latinin musikaaliseen perheeseen ja sukuun. Biaggio muutti Yhdysvaltoihin 19-vuotiaana vuonna 1901, alkaen työskennellä New Yorkin musiikkiliikkeissä. Hän työskenteli jonkin aikaa myös pianonrakentajana.


title: Biaggio Quattrociocche

text: Vuonna 1907 valtaosa Quattrociochen perheestä ja lähisuvusta muutti New Yorkiin ja Biaggio alkoi työskennellä serkkunsa Augusto Iorion avaamassa italialais-amerikkalaisessa harmonikkatehtaassa, "Iorio Accordion Factoryssa" opettajana ja säveltäjänä. Biaggion opetusinstrumentteja olivat piano, viulu, kornetti sekä, hänen omien sanojensa mukaan, myös pianoharmonikka.


title: Biaggio Quattrociocche

text: Biaggio avioitui Letizia Iorion kanssa huhtikuussa 1911 ja vuonna 1913 perhe muutti Ohion Steubenvilleen, jossa hän perusti julkaisuyhtiön nimeltä "B. Quattrociocche Publishing Company" vuonna 1916. Quattrociochen omien muistelujen mukaan hänen kustantamonsa oli ensimmäinen harmonikkamusiikkia julkaissut kustantamo vuonna 1916, huolimatta esimerkiksi Pietro Deiron myöhemmistä väitteistä, jonka mukaan hänen Octave Paganin kanssa julkaisemansa nuotit olisivat olleet ensimmäistä julkaistua harmonikkamusiikkia. Ensimmäinen nuottijulkaisu oli Quattrociocchen itsensä säveltämä marssi nimeltä "Fior di siepe", jota myytiin 0,25 dollarin kappalehintaan. Quattrocioche on kertonut jopa auttaneensa Pietro Deiroa julkaisutoiminnan alkuun antaen heidän käyttöönsä hänen käyttämänsä julkaisutyylin ilmaiseksi. Hän myi yrityksensä Zampiceni Publications -yhtiölle vähän ennen kuolemaansa 1955.


title: Unholyunion

text: Unholyunion on puolalaisen black metal -yhtye Christ Agonyn ensimmäinen studioalbumi, joka on julkaistu vuonna 1993.


title: Epitaph of Christ

text: Epitaph of Christ on puolalaisen black metal -yhtyeen Christ Agonyn toinen demo, joka on julkaistu vuonna 1992.


title: Epitaph of Christ

text: Demo julkaistiin yhtyeen omakustanteena mutta myös Carnage Recordsin kautta. Demon julkaisi uudelleen vuonna 1995 nauhalla Baron Records, jolloin levy sisälsi yhtyeen aiemmin julkaiseman demon Sacronocturnin nimellä "Faithless".


title: Sacronocturn

text: Sacronocturn on puolalaisen black metal -yhtyeen Christ Agonyn esikoisdemo, joka on julkaistu vuonna 1990. Demosta on olemassa kolme eri versiota.


title: Piha

text: Piha on rakennukseen liittyvä alue, joka rajautuu erilleen muusta ympäristöstä. Pihan voi rajata ympäristöstä esimerkiksi aita, tontin raja tai erilainen maankäyttö. Yksityisen talon piha on myös yksityistä aluetta. Jokamiehenoikeudet eivät päde yksityisellä pihalla eli pihapiirissä.


title: Piha

text: Sana piha on erään teorian mukaan sukua sanalle pyhä. Pyhä tarkoitti kiellettyä.


title: Teinipop

text: Teinipop () on yleisnimitys populaarimusiikille, joka on tehty nuorelle kohdeyleisölle ja jota tietoisesti markkinoidaan erityisesti teini-ikäisille. Useimmiten teinipoppia esittävät yhtyeet ja artistit ovat itsekin joko teini-ikäisiä tai nuoria aikuisia. Teini-pop ei välttämättä aina ole popmusiikkia, vaan se voi olla myös rock-, dance-, R&B-, hip hop- ja countrymusiikkia.


title: Teinipop

text: Teinipopin juuret ulottuvat aina 1940-luvulle asti, jolloin useat swing-muusikot nousivat teini-ikäisten idoleiksi ja suosikeiksi. Varsinaisesti teini-popin katsotaan alkaneen 1960-luvulla muun muassa Paul Ankan ja Fabianin myötä. Tunnettuja 1960- ja 1970-luvun teinipopyhtyeitä olivat muun muassa The Osmonds ja Bay City Rollers. 1980-luvulla muun muassa New Kids on the Block yhdistettiin monesti teinipopyhtyeeksi, samoin kuin Backstreet Boys, Take That ja NSYNC 1990-luvulla.1990-luvun lopussa ja 2000-luvun alussa suosittuja teinipoppia esittäviä naisartisteja olivat mm. Britney Spears, Christina Aguilera ja Jessica Simpson. 2000-luvulla teini-popiksi luokiteltujen yhtyeiden ja artistien määrä on ollut jatkuvassa kasvussa. Nykyisin muun muassa One Direction, Jonas Brothersin, Tokio Hotelin, Miley Cyruksen, Justin Bieberin ja Jesse McCartneyn tyyliset yhtyeet ja artistit luokitellaan useasti teini-popiksi. Myös pop-punkin, vaihtoehtorockin, metalcoren sekä modernin hip hopin puolella on useita teini-popiksi luokiteltuja artisteja.


title: Take the Heat off Me

text: Take the Heat off Me on saksalaiseksi luokiteltavan Boney M. -yhtyeen kesäkuussa 1976 julkaistu esikoisalbumi. Sillä on muun muassa yhtyeen ensimmäiset suuret hitit; ”Daddy Cool” ja ”Sunny”.


title: Take the Heat off Me

text: Albumi nousi Suomessa listaykköseksi kahdeksan viikon ajaksi. Sitä myytiin samalla kultalevyyn oikeuttava määrä. Myös Ruotsissa levystä tuli listaykkönen – kolmen viikon ajaksi.


title: Take the Heat off Me

text:
A-puoli
B-puoli


title: Aleksander Casso

text: Aleksander Casso, oikealta nimeltään Johannes (Hannes) Hyvärinen (2. kesäkuuta 1933 Polvijärvi – 13. marraskuuta 1976 Pyhäselkä) oli suomalainen taikuri.


title: Aleksander Casso

text: Martonvaaran kylässä syntynyt Hyvärinen aloitti viihdetaiteilijan uransa 17-vuotiaana Arvo Kangasniemen Sirkus Panakoksessa vuonna 1950. Sitä ennen hän teki töitä metsätyömiehenä. Hänen ensimmäinen taiteilijanimensä oli Carambo, ja hän teki fakiiritemppuja, muun muassa 63-senttisen miekan nielemisen. Hän työskenteli myös Sirkus Magyarissa ja Sirkus Huhtalassa. Hyvärisestä mainitaan, että hänellä oli erikoisen notkeat sormet ja kädet sekä taipuisa ranne ja ”pohjoiskarjalaisena verenperintönä luonnonväärät leuat”.


title: Aleksander Casso

text: 1950-luvulla Hyvärinen alkoi keskittyä taikatemppuihin ja otti nimekseen Aleksander Casso. Hän kiersi yksin muun muassa Itä- ja Pohjois-Suomessa seurojentaloilla ja markkinoilla. Varsinainen menestys alkoi, kun hän liittyi taikurina Take Lehdon ja Arvo Anttosen musiikkiryhmään, joka kiersi eri tilaisuuksissa. Hän esiintyi myös ulkomailla.


title: Aleksander Casso

text:
Aleksander Casso saavutti suurimman menestyksen Linnanmäen Teatterihallissa, jonka Peacock-varieteen esiintyjä hän oli toukokuusta syyskuuhun 1966. Eero Taivalsaaren mukaan Casso oli ”kansainvälisen tason taikuri niin illuusio- kuin manipulaationumeroissaan”.
Hänen savukenumeronsa, jossa hän hävitti ja loihti esiin savuavia tupakoita, olivat ruotsalaisasiantuntijoiden mukaan maailman huippua. Elämäntavoiltaan hän oli boheemi ja vuosien myötä hän alkoholisoitui.


title: Karinaisten kirkko

text: Karinaisten kirkko on Pöytyän seurakunnan kirkko entisen Karinaisten kunnan kirkonkylässä nykyisellä Pöytyällä. Puurakenteinen kirkko on muodoltaan päätytornillinen, korkeilla kylkiäisillä varustettu pitkäkirkko, tyypillistä lounaissuomalaista tyyliä. Tornissa on sipulikupoli ja ikkunat ovat pyörökaariset. Kirkon rakensi Johan Sahlbom. Vuonna 1835 valmistuneessa kirkossa on noin 450 istumapaikkaa. Kirkon pohjoispuolella on Karinaisten ”uusi” hautausmaa, jota on käytetty 1980-luvulta lähtien.


title: Karinaisten kirkko

text: Alttaritaulun on maalannut karinaislaissyntyinen kuvanveistäjä Wäinö Aaltonen vuonna 1935.


title: Karinaisten kirkko

text: Erillinen kellotapuli on peräisin aikaisemmasta kirkosta, joka valmistui 1764. Kaksinivelisen tapulin ulkomuoto on 1880-luvulta. Tapuli on eri puolella Kyröntietä eli yhdystietä 2250 kuin kirkko, hirsiaidan reunustaman 1700-luvulta olevan ”vanhan” hautausmaan kyljessä. Kirkkoympäristössä on vielä kolmas eli ”keskimmäinen” hautausmaa, joka on 1920-luvulta ja sijaitsee pari sataa metriä kirkosta etelään. Karinaisten sankarihaudat ovat kiviaidan reunustamalla keskimmäisellä hautausmaalla, sankaripatsas on Wäinö Aaltosen "Suru".


title: Karinaisten kirkko

text: Nykyinen kirkko on Karinaisten kolmas kirkko. Ensimmäinen kirkko oli Kyrön kylässä, se oli valmistunut noin vuonna 1620. Toisen kirkon rakensi Antti Piimänen, se valmistui 1764. Tämän kirkon tapuli on säilynyt nykypäivään.


title: Zemettšinon piiri

text: Zemettšinon piiri (ven. Земетчинский район) sijaitsee Penzan alueella Venäjällä. Piirin pinta-ala on 2103,2 neliökilometriä, josta 1/3 on metsää. Asukkaita on 26 000 henkeä(vuonna 2010). Heistä 99 % on venäläisiä. Piiri on perustettu vuonna 1928. Vuodesta 1939 lähtien se on kuulunut Penzan alueeseen.


title: Zemettšinon piiri

text: Piiri sijaitsee Penzan alueen luoteisosassa. Sillä on yhteistä rajaa Tambovin ja Rjazanin alueiden kanssa sekä Mordvan tasavallan kanssa. Zemettšinon piirin alueella virtaa Vyšajoki ja sen sivujokia. Piirissä on 63 asutuskeskusta. Sen keskuspaikka on Zemettšinon kaupunkimainen taajama, jossa asuu 11 100 ihmistä. Zemettšinosta Penzaan on matkaa noin 153 kilometriä ja paikkojen välillä on rautatieyhteys.


title: Zemettšinon piiri

text: Piirin pääelinkeinot ovat teollisuus ja maatalous. Alueella toimii mm. sokeritehdas ja Penzan radiotehtaan verstas. Viime vuosina pienyritysten määrä on lisääntynyt piirin alueella huomattavasti.


title: Zemettšinon piiri

text: Alueella toimii yhteensä 29 koulua, urheilukoulu ja lasten luomistyön keskus. Nähtävyyksiin kuuluvat mm. ruhtinas Dolgorukin kartano, ohjaaja Ivan Platonin patsas ja vuonna 1849 rakennettu sokeritehtaan rakennus.


title: Kolyšlein piiri

text: Kolyšlein piiri (ven. Колышлейский район) on kunnallinen itsehallintoalue Penzan alueella Venäjällä. Vuonna 1928 perustetun piirin pinta-ala on 1684,7 km². Asukkaita on 26 400 henkeä. Heistä 90% on venäläisiä. Lisäksi piirissä asuu mm. mordvalaisia, tataareja ja ukrainalaisia.


title: Kolyšlein piiri

text: Kolyšlein piiri sijaitsee Penzan alueen eteläisessä osassa. Etelässä se rajoittuu Saratovin alueeseen, lounaassa Serdobskin piiriin, luoteessa Kamenskin piiriin, idässä Penzan piiriin ja kaakossa Maloserdobinskin piiriin. Kolyšlein piirin pinnanmuodostus on alankoa. Alueen läpi virtaavat Hopjor ja Kolyšlen -joet.


title: Kolyšlein piiri

text: Piiriin kuuluu Kolyšlein taajama (kaupunkikunta) ja 17 maalaiskuntaa. Hallinnollinen keskus on Kolyšlein taajama, josta on 71km alueen pääkaupunkiin Penzaan.


title: Kolyšlein piiri

text: Seudun pääelinkeinoja ovat maatalous ja teollisuus. Alueen kolme tehdasta tuottavat kulutustavaroita, kuten tarvikkeita ruostumattomasta teräksestä ja nahkatuotteita. Teollisuustuotteiden tuotanto muodostaa 75,3 miljoonaa ruplaa. Alueella on myös paljon pk-yrityksiä. Kolyšlein piirin läpi kulkee maantie sekä rautatie.


title: Kolyšlein piiri

text: Kolyšlein piirissä toimii 6 esikoulua, 21 yleissivistävää koulua (12 keskikoulua ja 9 peruskoulua) ja kaksi täydennyskoulutuskeskusta. Piirissä on myös kulttuurin ja taiteen laitoksia, kuten museo, kirjasto sekä lasten taidekoulu. Alueella on 26 arkeologista, kulttuurista sekä historiallista muistomerkkiä, joista yksi on omistettu Suuressa isänmaallisessa sodassa kuolleille, sekä entinen 1800-luvun lopulla perustettu Skrjabinski-Voznesenskin nunnaluostari.


title: Bekovon piiri

text: Bekovon piiri on Venäjällä Penzan alueen eteläosassa sijaitseva hallinnollinen alue, joka on perustettu vuonna 1928. Piiri rajoittuu pohjoisessa Belinskin, lännessä Tamalinskin, idässä Serdobskin piireihin ja etelässä Saratovin alueeseen. Piirihallinnon keskus on Bekovossa. Piiriin kuuluu 11 kuntaa ja piirissä on 34 asutuskeskusta. Pinta-ala on 1 016 neliökilometriä. Suurin joki on Hopjor, josta haarautuu lukuisia pienempiä jokia.


title: Bekovon piiri

text: Asukasluku on 16 800, joista 6 600 asuu kaupungeissa. Asukastiheys on 18 asukasta neliökilometriä kohti. Asukkaista 95,3 % on venäläisiä. Muita kansallisuuksia ovat mordvalaiset (1,4 %), ukrainalaiset (0,9 %), tataarit (0,3 %), valkovenäläiset (0,2 %), tsuvassit (0,1 %) ja muita (1,8 %).


title: Bekovon piiri

text: Maantieliikennettä pitkin Bekovosta Penzan kaupunkiin (Bekovo-Nikolskoe-Penza) on 154 km. Piiristä on rautatieyhteys Saratov-Tambov-Moskova-radalle, josta haarautuu rautatie Bekovoon.


title: Bekovon piiri

text:
Piirin pääelinkeinot ovat teollisuus ja maatalous. Piirissä on mm. sokeritehdas, useita leipomoita, marmeladitehdas. Suurin yritys on Bekovon sokeritehdas, jossa työskentelee n. 750 ihmistä. Sen tuotteiden kysyntää on koko Venäjällä. Maatalouden kokonaistuotanto (v. 2009) oli 665,7 milj. ruplaa. Tärkein tuotanto: maito, liha, vilja ja sokerijuurikas. Karjatuotanto: naudat, siat, lampaat, linnut ja vuohet.
Piirissä on noin 153 myyntipistettä. Pienyrityksiä on yli 100 ja noin 300 muuta yksityisyritystä. Näistä suurin osa on maatalousyrityksiä. Viime vuosien aikana etenkin pienyritysten määrä on kasvanut. Piirissä on meneillään vuoteen 2011 saakka kunnallinen ohjelma pienten ja keskisuurten yritysten kehittämiseksi ja tukemiseksi.


title: Bekovon piiri

text: Perusasteen oppilaitoksia on 24, joissa on noin 1640 koululaista. Lisäksi on neljä esikoulua, joissa noin 350 lasta. Opetushenkilökuntaa on noin 415 henkilöä. Muita oppilaitoksia ovat Serdobskin ammattikorkeakoulun Bekovon osasto, musiikkikoulu, lasten urheilukoulu, lasten taidekoulu.


title: Bekovon piiri

text: Lukuisia patsaita 1800-luvulta, Ustinovin kartano, Makarovin kartano, Vvedenskin kirkko, Bekovon piirimuseo


title: Sidney Streetin piiritys

text: Sidney Streetin piiritys tapahtui 3. tammikuuta 1911 Lontoon East Endissä kun monisatapäinen poliisi- ja sotilasjoukko piiritti Stepneyn kaupunginosassa erääseen rakennukseen linnoittautuneita latvialaisia anarkisteja. Piiritys on saanut mainetta ennen kaikkea siksi, että silloinen sisäministeri Winston Churchill oli mukana johtamassa piirittäjiä.


title: Sidney Streetin piiritys

text: Lontooseen saapui Venäjän vuoden 1905 epäonnistuneen vallankumouksen jälkeen useita latvialaisia pakolaisia, jotka asettuivat East Endin kaupunginosaan. He jatkoivat vallankumouksellista toimintaansa Lontoossa ja hankkivat varoja toimintaa varten muun muassa ryöstöillä. Monet Lontoossa asuneet latvialaiset kumoukselliset kuuluivat löyhään organisaatioon jota johti "maalari-Peterin" nimellä tunnettu Peter Piaktow.


title: Sidney Streetin piiritys

text: Kaksi latvialaista anarkistia Paul Helfeld ja Jacob Lepidus ryösti 23. tammikuuta 1909 Tottenhamissa eräälle kumitehtaalle palkkarahoja tuoneen lähetin. Ryöstön yhteydessä ammutut laukaukset hälyttivät myös poliisin paikalle. Poliisit ajoivat latvialaisia ryöstäjiä takaa useiden kilometrien matkan. Ammuskelussa kuoli yksi poliisi ja sivullinen koulupoika. Lisäksi 23 henkilöä sai vammoja tulituksessa, sillä ryöstäjät ammuskelivat myös sivullisia kohti. Ryöstäjistä Helfeld kuoli sairaalassa vammoihinsa ja Lepidus teki itsemurhan poliisin piiritettyä hänen asuntonsa.


title: Sidney Streetin piiritys

text: Sidney Streetin piiritykseen johtanut tapahtumasarja alkoi 16. joulukuuta 1910. Yhdeksän latvialaisen joukko, johon kuuluivat Piaktowin ohella Jacob Fogel eli Jan Sprohe, William (tai Joseph) Sokolow, Fritz Svaars, Mouremtzoff eli George Gardstein, Gardsteinin rakastajatar Nina Vassilleva, Svaarsin rakastajatar Luba Milstein, Jacob Peters ja Max Smoller eli Joseph Levi suunnitteli murtautuvansa Houndsditchin kaupunginosassa sijaitsevaan jalokiviliikkeeseen ja tyhjentävänsä liikkeen kassakaapin. Tätä varten he vuokrasivat viereisen talon ja alkoivat kaivaa sieltä tunnelia päästääkseen liikkeen tiloihin.


title: Sidney Streetin piiritys

text: Naapurit kuulivat työkoneiden äänet ja hälyttivät poliisit paikalle. Paikalle saapuikin yhdeksän aseistamatonta poliisia. Tapahtumasarja alkoi, kun George Gardstein tuli avaamaan ulko-oven poliiseille, mutta poistui sitten rakennuksen yläkertaan vastaamatta poliisien kysymyksiin. Odotettuaan aikansa ulko-ovella Bentley ja toinen poliisi Bryant menivät sisälle rakennukseen. Bentley ammuttiin talon portaikkoon mutta Bryant onnistui pakenemaan haavoittuneena kadulle. Konstaapelit Strongman, Choat ja Tucker kuolivat kadulle latvialaisten aloitettua ammuskelun. Myös Gardstein sai kuolettavia vammoja tulituksessa. Peters, Vasillieva sekä heidän palkkaamansa Dubof-niminen lukkoseppä pakenivat nyt paikalta raahaten mukanaan haavoittunutta Gardsteinia. Päästyään Grove Streetin varrella sijainneelle Svaarsin ja Piaktowin asunnolle he jättivät Gardsteinin sinne kuolemaan.


title: Sidney Streetin piiritys

text: Seuraavien viikkojen aikana poliisi onnistui pidättämään useita latvialaisjoukon jäseniä. Uudenvuoden päivänä 1911 eräs ilmiantaja, joka oli luultavimmin Charles Perelman, latvialaisten entinen vuokra-isäntä, kertoi poliisille että kaksi joukon jäsentä piileskeli "Sidney Street 100":ssa olevassa talossa. Ilmoituksen perusteella poliisi aloitti Sidney Streetin piirityksen, sillä poliisi sai vihiä, että latvialaiset aikoivat muuttaa asuinpaikkaa.


title: Sidney Streetin piiritys

text: Poliisi piiritti 200 miehen voimin aamuyöllä 3. tammikuuta koko korttelin. Auringon noustua piirittäjien ja latvialaisten välillä alkoi ammuskelu. Latvialaisten aseet olivat parempia kuin poliisien ja heillä näytti olevan käytössään myös rajattomasti panoksia. Niinpä poliisi pyysikin apua Lontoon Toweriin sijoitetuilta armeijan joukoilta. Sisäministeri Winston Churchill sai tiedon asiasta ollessaan aamukylvyssä ja hän myönsi puhelimitse tarvittavat valtuudet. Churchill lähti myös itse piirityspaikalle, koska hän ei saanut sisäministeriöön tietoja tapahtumien kulusta. Piirityspaikan lähiympäristöön kerääntyi myös suuri joukko uteliasta yleisöä ja toimittajia. Tapahtumia tallennettiin myös elokuvaksi.


title: Sidney Streetin piiritys

text: Tällä välin piirityspaikalle oli saapunut Towerista skotlantilaiskaartin sotilaita, jotka miehittivät läheisen rakennuksen ja alkoivat tulittaa latvialaisten talon yläkerroksia. Churchill otti piirittäjien johdon käsiinsä seurattuaan jonkin aikaa tilanteen kehittymistä. Hän joutui myös itse tulituksen kohteeksi ja yksi luoti lävisti ministerin silinterihatun. Churchill ehdotti kenttätykkien tuomista paikalle tai sitten useista suunnista yhtaikaa tehtävää rynnäkköä taloon. Tätä varten läheisistä metallivalimoista lähdettiin etsimään teräslevyjä, joita voitaisiin käyttää suojakilpinä.


title: Sidney Streetin piiritys

text: Kuusi tuntia kestäneen piirityksen jälkeen tilanne muuttui, kun latvialaisten miehittämän talon yläkerroksista alkoi nousta savua ja pian talon yläkerrokset olivat tulessa. Palo saattoi mahdollisesti alkaa luodin puhkaisemasta kaasujohdosta. Churchill kielsi paikalle saapunutta palokuntaa yrittämästä talon sammuttamista ja käski heidän vain suojella ympäristön rakennuksia tulen leviämiseltä. Tuli levisi pian talon alakertaan ja rakennuksen ylimmät kerrokset ja katto romahtivat sisään. Kukaan ei kuitenkaan yrittänyt paeta rakennuksesta. Lopulta palokunta sai luvan aloittaa rakennuksen sammuttamisen ja myös sisäministeri Churchill lähti paikalta. Myöhemmin rakennuksen raunioista löytyi kahden miehen, Fritz Svaarsin ja William Sokolowin, hiiltyneet ruumiit. Maalari-Peterin ruumista ei löytynyt, vaikka hänenkin oli oletettu olleen rakennuksessa.


title: Sidney Streetin piiritys

text: Piirityksen jälkeen Churchill joutui erityisesti oppositiossa olleiden konservatiivien arvostelun kohteeksi koska hänen toimintaansa pidettiin ministerin asemalle sopimattomana. Konservatiivien johtaja Arthur Balfour kysyi: "Hän [Churchill] ja valokuvaaja riskeerasivat kumpikin henkensä. Ymmärrän, mitä valokuvaaja siellä teki, mutta mitä herra Churchill teki siellä?"


title: Sidney Streetin piiritys

text: Kiinni jääneiden viiden latvialaisen oikeudenkäynnissä syyttäjä Bodkin lähti siitä olettamuksesta että haavoihinsa kuollut Gardstein olisi ampunut Bentleyn. Tapausta myöhemmin tutkinut historioitsija Donald Rumbelow on kuitenkin sitä mieltä että ampuja oli todellisuudessa Jacob Peters. Kuolettavat laukaukset oli ammuttu Petersin Dreyse-merkkisellä pistoolilla kun taas Gardsteinilla oli Mauser C96 -pistooli. Peters oli jättänyt pistoolinsa kuolettavasti haavoittuneelle Gardsteinille ja aseen löytänyt poliisi luuli sen kuuluneen tälle. Syyttäjän tekemät virheet johtivat lopulta siihen että kaikki syytteessä olleet latvialaiset vapautettiin.


title: Sidney Streetin piiritys

text: Vapautettujen joukossa ollut Jacob Peters palasi toukokuussa 1917 Venäjälle ja kohosi merkittäviin asemiin Tšekan riveissä. On esitetty, että hän olisi piiritystapahtumien aikanakin ollut tsaarin salaisen poliisin agentti. Hänet teloitettiin 1938 Stalinin puhdistuksissa.


title: Sidney Streetin piiritys

text: Latvialaisjoukkoa johtaneen maalari-Peterin henkilöllisyys on jäänyt epäselväksi, koska häntä ei saatu koskaan pidätetyksi. Muun muassa historioitsija Donald Runbelow on vuonna 2009 esittänyt, että maalari-Peter oli todellisuudessa Jacob Peters. Anarkismin historiaa tutkinut Philip Ruff on taas ehdottanut että Peter oli joko latvialainen taiteilija Gederts Eliass tai sitten todennäköisemmin latvialainen vallankumouksellinen Jānis Žāklis (s. 1883). Žāklis oli auttanut lokakuussa 1905 Fritz Svaarsin pakoon vankilasta Riiassa ja hän oli myös asunut Eliassin kanssa Suomessa, jossa he olivat osallistuneet Venäjän valtionpankin Helsingin konttorin ryöstöön 1906. Žāklis kuului aiemmin Latvian sosialidemokraatteihin, mutta linjaerimielisyyksien jälkeen hän liittyi anarkisteihin.


title: Sidney Streetin piiritys

text: Maanpaossa elänyt Eliass palasi Riikaan maaliskuun 1917 vallankumouksen jälkeen, sen sijaan Žāklisin vaiheista vuoden 1911 jälkeen ei tiedetä mitään. Jotkut väittävät hänen muuttaneen Australiaan, toisten mukaan taas Žāklis oli myöhemmin Tšekan palveluksessa ja kuoli 1930-luvun puhdistuksissa. Kerrotaan myös että hän olisi elänyt 1950-luvulla siperialaisella vankileirillä.


title: Sidney Streetin piiritys

text: Piiritys tallennettiin osittain filmille. Piiritys oli esikuvana Alfred Hitchcockin vuonna 1934 ohjaaman elokuvan "Mies joka tiesi liikaa" loppukohtaukselle ja vuonna 1960 piirityksestä tehtiin myös oma elokuvansa, "The Siege of Sidney Street".


title: Santiago de Compostelan yliopisto

text: Santiago de Compostelan yliopisto () on julkinen yliopisto Espanjassa Santiago de Compostelassa. Yliopisto on perustettu vuonna 1495, ja sillä on kampuksia Santiago de Compostelan lisäksi Lugossa.


title: Hernani (Espanja)

text: Hernani on kunta ja kaupunki Gipuzkoan maakunnassa Baskimaassa Espanjassa. Kaupunki sijaitsee vajaan yhdeksän kilometrin päässä maakunnan pääkaupungista Donostiasta. Vuoden 2017 väestönlaskennassa kaupungin väkiluku oli 20 003.


title: Lentue

text: Lentue on sotilasyksikkö ilmavoimissa. Tavallisesti lentueeseen kuuluu kolmesta neljään lentokonetta sekä niiden miehistöt ja kenttähenkilöstöt. Useampi lentue muodostaa yleensä laivueen.


title: Lentue

text: Lentue voi olla joko operatiivinen tai ei-operatiivinen. Hävittäjistä muodostuva lentue on operatiivinen, mutta yhteyskoneista muodostuva taas ei.


title: Lentue

text: Lentue käsittää 10 konetta sekä yhden varakoneen. Ohjaajia on yleensä 20, mutta jos on tarpeeksi varakoneita, voi ohjaajia olla 30.


title: Lentue

text: Ässä-Kapteeni Hans "Hasse" Windin luentojen sekä Torsti Tallgrenin muistiinpanojen mukaan Suomen Ilmavoimien Lentue koostuu, tai koostui ainakin toisen maailmansodan aikaan 8-12 lentokoneesta eli kahdesta tai kolmesta parvesta, joka taas koostuu neljästä lentokoneesta:


title: Lentue

text: Tukilentolaivueen ja Hävittäjälentolaivue 41:n kolme lentuetta ovat esimerkki lentueista. Myös Rajavartiolaitoksen Vartiolentolaivue jakautui ennen 2010-luvun organisaatiouudistusta kolmeen vartiolentueeseen. Nyttemmin lakkautettuun Kuljetuslentolaivueeseen kuului Helikopterilentue (HekoLtue).


title: Lentue

text: Lentue voi jakautua toiminnallisesti jaoksiin kuten käyttöjaos.


title: Lentue

text: Lentue lyhennettään "ltue".